Συνελήφθησαν Τρεις Ρομά για κλοπές στα Ιωάννινα. - EPIRUS VOICE\nΣυνελήφθησαν Τρεις Ρομά για κλοπές στα Ιωάννινα.\nUnknown 7/17/2016 Ηπειρος, Ιωαννινα\nΣυνελήφθησαν τρεις ημεδαποί Ρομά, ηλικίας 35, 23 και 15 ετών, οι οποίοι κατηγορούνται για διακεκριμένες περιπτώσεις κλοπών.\nΟι συλλήψεις τους πραγματοποιήθηκαν μετά από κλοπή - διάρρηξη σε οικία στα Ιωάννινα, από την οποία αφαίρεσαν διάφορα κοσμήματα και χρηματικό ποσό.\nΕπίσης, εξακριβώθηκε η εμπλοκή τους και σε διάρρηξη οικίας στη Βασιλική Ιωαννίνων\nΚατασχέθηκαν Ι.Χ.Ε. αυτοκίνητο και κλοπιμαία\nΣυνελήφθησαν, χθες (16-07-2016) το βράδυ στα Ιωάννινα, από αστυνομικούς της Υποδιεύθυνσης Ασφάλειας Ιωαννίνων σε συνεργασία με αστυνομικούς της Ειδικής Ομάδας Αστυνόμευσης της Διεύθυνσης Αστυνομίας Ιωαννίνων και της Ομάδας Πρόληψης και Καταστολής Εγκληματικότητας (ΟΠΚΕ) Ιωαννίνων, τρεις ημεδαποί Ρομά (35χρονος, 23χρονος και 15χρονος), κατηγορούμενοι για διακεκριμένες περιπτώσεις κλοπών κατά συναυτουργία.\nΕιδικότερα, στο πλαίσιο διερεύνησης σχετικής καταγγελίας για διάρρηξη σπιτιού, οι αστυνομικοί εντόπισαν, χθες το απόγευμα στην πόλη των Ιωαννίνων, τους τρεις δράστες και τους προσήγαγαν στην Υποδιεύθυνση Ασφάλειας Ιωαννίνων.\nΕπίσης, εξακριβώθηκε ότι το μεσημέρι της προηγούμενης ημέρας (15-07-2016), οι δράστες, με την ίδια μεθοδολογία, μετέβησαν στο χωριό Βασιλική Ιωαννίνων, όπου διέρρηξαν σπίτι και αφαίρεσαν χρηματικό ποσό.


Η αναφορά του Ιδιάκεθ στον ΑΠΟΕΛ και τις αποδοκιμασίες\nΠΟΛΙΤΗΣ SPORTS, 08/11/2019 (τελευταία ενημέρωση 21:29)\nΤο παράδειγμα του ΑΠΟΕΛ έφερε ο Ιμανόλ Ιδιάκεθ στις δηλώσεις του μετά τη νίκη της ΑΕΚ επί της Δόξας με 2-1, χάρη σε γκολ στο 94′ και έπειτα από κακή εμφάνιση.\nΗ Δόξα την μπάλα, η ΑΕΚ στο 94′ τη νίκη και… το γιουχάισμα!\nΣτιγμιότυπα: Οι ευκαιρίες της Δόξας και η νίκη της ΑΕΚ στην εκπνοή (video)\nΟ Βάσκος τεχνικός, αναφερόμενος στο γεγονός πως η ομάδα του αποδοκιμάστηκε από τους φιλάθλους της μετά το τέλος του αγώνα, θυμήθηκε το παιχνίδι των γαλαζοκιτρίνων με την ομάδα της Κατωκοπιάς.\nΣυγκεκριμένα, ο Ιδιάκεθ είπε…\n«Είδα το Δόξα-ΑΠΟΕΛ και πριν δεχθεί το δεύτερο γκολ η Δόξα είχε πολύ μεγάλη ευκαιρία να ισοφαρίσει. Στο τέλος δεν αποδοκίμασε κανείς τον ΑΠΟΕΛ που πήρε με αυτόν τον τρόπο τη νίκη. Δέχομαι την κριτική αλλά δεν μπορώ να πω πως δεν προσπαθούν οι ποδοσφαιριστές μου για το καλύτερο».\nΙδιάκεθ: «Αν θέλουν να μας σφυρίζουν, δική τους απόφαση – Καθόλου καλή εμφάνιση, αλλά παλέψαμε σαν ζώα»\nΕρανοσιάν: «Να παίζουμε όπως σήμερα»\nΕπιστροφή Τολμές αλλά… πρόβλημα με Τρισκόφσκι!\nΙδιάκεθ: «Αν θέλουν να μας σφυρίζουν, δική τους απόφαση – Καθόλου καλή εμφάνιση, αλλά παλέψαμε σαν ζώα»Άγκυρα: Aπό Δευτέρα θα στέλνει τζιχαντιστές στις χώρες τους\n16:07\tΑΘΛΗΤΙΚΑ - Ο Παπαχαραλάμπους σχολιάζει άρθρο του «Γ» για τον Παπασταύρου: «Υπήρξε διαπλοκή;»\n15:36\tΑΘΛΗΤΙΚΑ - Προοπτική για δύο… πράσινα σίριαλ!\n15:24\tΑΘΛΗΤΙΚΑ - «Η Ομόνοια παρενοχλεί τον Σαρφό με αθέμιτα μέσα»\n15:06\tΑΘΛΗΤΙΚΑ - Απολογήθηκε στην Τσέλσι για την ενέργεια του Αμάρτεϊ η Λέστερ\n15:00\tΑΘΛΗΤΙΚΑ - BINTEO: Το απίθανο τρέιλερ του BBC για το Euro\n14:41\tΑΘΛΗΤΙΚΑ - Οκριασβίλι: «Μάλλον δεν μένω – Προτάσεις από Ομόνοια και ΑΠΟΕΛ»!\n14:35\tΑΘΛΗΤΙΚΑ - O Άνχελ Γκαρθία κάνει την αρχή!


E-metrics στις Ελληνικές Ακαδημαϊκές Βιβλιοθήκες - PDF\nDownload "E-metrics στις Ελληνικές Ακαδημαϊκές Βιβλιοθήκες"\n1 E-metrics στις Ελληνικές Ακαδημαϊκές Βιβλιοθήκες Δήμητρα Τσάμη Πανεπιστήμιο Ιωαννίνων, Βιβλιοθήκη και Κέντρο Πληροφόρησης, Ιωάννινα Περίληψη Οι Ακαδημαϊκές Βιβλιοθήκες στις μέρες μας παρέχουν ένα πλήθος ηλεκτρονικών πηγών και υπηρεσιών, όπως βάσεις δεδομένων, ηλεκτρονικά περιοδικά, σταθμούς εργασίας Η/Υ για τους χρήστες. Η εφαρμογή νέων τεχνολογιών στις Βιβλιοθήκες δημιούργησε παράλληλα και την ανάγκη ανάπτυξης νέων μέτρων αποτίμησης των παρεχόμενων υπηρεσιών. Τα e-metrics ορίζονται ως τέτοια μέτρα αποτίμησης των ηλεκτρονικών πηγών και υπηρεσιών των Βιβλιοθηκών. Στην εργασία αυτή αρχικά γίνεται μια σύντομη αναφορά στις διαφορετικές προσεγγίσεις που υπάρχουν μέχρι τώρα, για την αποτίμηση των ηλεκτρονικών υπηρεσιών και πηγών ενός οργανισμού όπως: δυνατότητα πρόσβασης (accessibility), εκτίμηση κόστους (cost assessment), ανάλυση καταχωρήσεων (log analysis), e-metrics. Στην συνέχεια αναφέρονται οι λόγοι για τους οποίους τα e-metrics κρίνονται χρήσιμα και απαραίτητα μέτρα για την αξιολόγηση των ηλεκτρονικών πηγών και υπηρεσιών και γίνεται μια σύντομη αναφορά στα μέτρα αποτίμησης που εφαρμόζονται στις Ακαδημαϊκές Βιβλιοθήκες του εξωτερικού. Σκοπός της εργασίας είναι να αναδειχτεί η ανάγκη που υπάρχει για την εφαρμογή νέων και περισσότερων e-metrics στις Ελληνικές Ακαδημαϊκές Βιβλιοθήκες και να προταθούν νέα τέτοια μέτρα, από αυτά που εφαρμόζονται ως τώρα στις Ελληνικές Ακαδημαϊκές Βιβλιοθήκες. Η αντίστοιχη μονάδα που έχει ως έργο της την συλλογή και επεξεργασία στατιστικών στοιχείων, είναι η «Μονάδα Ολικής Ποιότητας Ακαδημαϊκών Βιβλιοθηκών» (ΜΟΠΑΒ), που 1\n2 χρηματοδοτείται από την Ευρωπαϊκή Ένωση και από την 20η Ιανουαρίου 1999 λειτουργεί στο Πανεπιστήμιο Ιωαννίνων. Βασικός στόχος της συγκεκριμένης υπηρεσίας είναι η ψηφιοποίηση της διαδικασίας συγκέντρωσης και επεξεργασίας των στατιστικών στοιχείων που αφορούν στις Ακαδημαϊκές Βιβλιοθήκες της Ελλάδος. Στην παρούσα εργασία η ΜΟΠΑΒ εξετάζει και παρουσιάζει τα μέτρα αποτίμησης ηλεκτρονικών πηγών που εφαρμόζονται μέχρι σήμερα στις Ελληνικές Ακαδημαϊκές Βιβλιοθήκες και προτείνει μια σειρά νέων τέτοιων μέτρων αξιολόγησης. Τα μέτρα αξιολόγησης που προτείνονται προβλέπεται να εφαρμοστούν στις ετήσιες έρευνες της ΜΟΠΑΒ, όπου συλλέγονται στατιστικά στοιχεία από όλες τις Ελληνικές Ακαδημαϊκές Βιβλιοθήκες. Λέξεις Κλειδιά: ΜΟΠΑΒ, Δείκτες Αξιολόγησης, e-metrics 1. Εισαγωγή Οι Βιβλιοθήκες στις μέρες μας προσφέρουν πρόσβαση σε ένα πλήθος ηλεκτρονικών πηγών και υπηρεσιών, όπως βάσεις δεδομένων, ηλεκτρονικά περιοδικά, και διαθέτουν σταθμούς εργασίας Η/Υ για τους χρήστες. Η εφαρμογή νέων τεχνολογιών στις Βιβλιοθήκες δημιούργησε παράλληλα και την ανάγκη ανάπτυξης νέων μέτρων αποτίμησης των παρεχόμενων ηλεκτρονικών υπηρεσιών. Με τον όρο e-metrics αναφερόμαστε στα μέτρα αξιολόγησης των ηλεκτρονικών πηγών και υπηρεσιών των βιβλιοθηκών. Μια πρώτη συζήτηση για αξιολόγηση ηλεκτρονικών πηγών ξεκίνησε ώστε να αντιμετωπιστούν οι ανάγκες μέτρησης των ηλεκτρονικών πηγών στις Βιβλιοθήκες, τον Ιανουάριο του 1999 (σε μια συνάντηση των μελών της ARL). Στην συνάντηση που έγινε τέθηκε ως σημαντικό ζήτημα η ανάπτυξη νέων μέτρων που περιγράφουν καλύτερα τις Βιβλιοθήκες που εστιάζουν στην έρευνα και τις υπηρεσίες τους. Το πρόγραμμα αυτό ολοκληρώθηκε σε τρία στάδια. Αρχικά καταγράφηκε η δράση των Βιβλιοθηκών σε αυτόν τον τομέα και αναγνωρίστηκε ότι οι Βιβλιοθήκες θα μπορούσαν να παρέχουν καλύτερες πρακτικές. Στο δεύτερο στάδιο, πραγματοποιήθηκε ο προσδιορισμός και η δοκιμή δεδομένων που θα μπορούσαν να συλλεχθούν και να χρησιμοποιηθούν σαν μέτρα ηλεκτρονικών πηγών. Τέλος, στο τρίτο στάδιο πραγματοποιήθηκε ανάλυση της σχέσης της χρήσης των ηλεκτρονικών πηγών και της επίδρασής τους στην επίδοση των ιδρυμάτων. Έχουν προταθεί διαφορετικές προσεγγίσεις για την αξιολόγηση των ηλεκτρονικών υπηρεσιών και πηγών ενός οργανισμού όπως: δυνατότητα πρόσβασης (accessibility), εκτίμηση του κόστους (cost assessment), ανάλυση των καταχωρήσεων 2\n3 (log analysis), outcomes, e-metrics. Τα e-metrics μπορούν να μετρήσουν από διαφορετικές σκοπιές τις ηλεκτρονικές πηγές και υπηρεσίες των Βιβλιοθηκών όπως: Την δυνατότητα πρόσβασης στην υπηρεσία, δηλαδή το πόσο εύκολα οι χρήστες μπορούν να ωφεληθούν από την υπηρεσία. Την επίγνωση του κοινού για την διαθεσιμότητα της υπηρεσίας. Τις συλλογές, για παράδειγμα το πλήθος των ηλεκτρονικών πηγών μιας Βιβλιοθήκης. Τις προσδοκίες για το επίπεδο υπηρεσιών που είναι διαθέσιμες όταν ο χρήστης υποβάλει ένα ερώτημα. Το κόστος των ηλεκτρονικών αντικειμένων και κειμένων (ηλεκτρονικά βιβλία, βάσεις δεδομένων, πηγές διαδικτύου, ψηφιακές πηγές) Την επίδραση που θα έχουν οι υπηρεσίες στον χρήστη. Υποδομές, όπως το πλήθος των σταθμών εργασίας σε Η/Υ που είναι διαθέσιμο για τους χρήστες. Το κόστος. Την αποδοτικότητα των υπηρεσιών. Την ικανοποίηση των χρηστών. Τα χαρακτηριστικά των χρηστών, όπως δημογραφικά δεδομένα χρηστών. Την ετήσια μέτρηση των εικονικών επισκέψεων. 2. Χρησιμότητα των E-metrics Η συλλογή και η εφαρμογή e-metrics στις Βιβλιοθήκες που χρησιμοποιούν ηλεκτρονικές πηγές και υπηρεσίες κρίνεται χρήσιμη για αρκετούς λόγους. Καταρχάς δίνεται η δυνατότητα στα ιδρύματα να αναλύουν τα δεδομένα χρήσης που προκύπτουν και να έχουν όφελος από την χρήση των ακριβών ηλεκτρονικών υπηρεσιών, να διευκολύνεται δηλαδή η διαχείριση του κόστους των ηλεκτρονικών πηγών και υπηρεσιών. Τα στοιχεία που συλλέγονται μπορούν ακόμα να χρησιμοποιηθούν για την σύγκριση με άλλες Βιβλιοθήκες παρόμοιου βεληνεκούς αλλά και την απόδειξη της συνεισφοράς της Βιβλιοθήκης στην έρευνα και την μάθηση. Επίσης, οι μετρήσεις αυτές διευκολύνουν στον λήψη των αποφάσεων της διοίκησης της Βιβλιοθήκης. Τα ιδρύματα μπορούν να αξιολογούν την υποστήριξη που παρέχουν οι ηλεκτρονικές υπηρεσίες και να θέτουν μεγαλύτερους οργανωτικούς στόχους. Τέλος, τα στοιχεία που συγκεντρώνονται βοηθούν στην σύγκριση μεταξύ ηλεκτρονικών και μη ηλεκτρονικών πηγών και υπηρεσιών σε σχέση με την χρήση, το προσωπικό, τα έξοδα, την αποτελεσματικότητα. 3. Προταθέντα E-metrics στο εξωτερικό Έχουν προταθεί διάφορα e-metrics κατά καιρούς από: ARL, COUNTER, EQUINOX (Ευρωπαϊκή Ένωση), NISO, ISO Στατιστικά Βιβλιοθηκών. Κάθε μια από τις παραπάνω προσεγγίσεις προτείνει μια σειρά από e-metrics που καλύπτουν τις διαφορικές πλευρές της αξιολόγηση των ηλεκτρονικών πηγών. 3\n4 Για την μέτρηση των διαθέσιμων ηλεκτρονικών πόρων για τους πελάτες οι ARL, NISO προτείνουν τα τρία παρακάτω μέτρα: R1 Αριθμός των ηλεκτρονικών περιοδικών πλήρους κειμένου. R2 Αριθμός των ηλεκτρονικών πηγών αναφοράς. R3 Αριθμός των ηλεκτρονικών Βιβλίων. Για την μέτρηση της χρήσης των πηγών και των υπηρεσιών διαδικτύου προτείνονται τα παρακάτω μέτρα: U1 Αριθμός των Διεκπεραιώσεων Ηλεκτρονικών Αναφορών (ARL, NISO). U2 Αριθμός επισκέψεων στις Ηλεκτρονικές Βάσεις Δεδομένων (ARL, COUNTER, EQUINOX, NISO). U3 Αριθμός αναζητήσεων στις Ηλεκτρονικές Βάσεις Δεδομένων (ARL, NISO). U4 Αντικείμενα που ζητήθηκαν στις Ηλεκτρονικές Βάσεις Δεδομένων (ARL, COUNTER, EQUINOX NISO). U5 Εικονικές Επισκέψεις στο διαδικτυακό χώρο και κατάλογο της Βιβλιοθήκης (ARL, NISO). Αιτήματα πλήρους κειμένου από τις Ηλεκτρονικές Βάσεις Δεδομένων (COUNTER, NISO). Αριθμός επισκέψεων στις Ηλεκτρονικές Υπηρεσίες από απόσταση (COUNTER, EQUINOX). Εικονικές Επισκέψεις στο διαδικτυακό χώρο της Βιβλιοθήκης (ΝΖ) Για την μέτρηση των Δαπανών για Ηλεκτρονικές Πηγές προτείνονται τα παρακάτω μέτρα: C1 Κόστος των Ηλεκτρονικών περιοδικών πλήρους κειμένου (ΑRL, NISO). C2 Κόστος των Ηλεκτρονικών πηγών αναφορών (ΑRL). C3 Κόστος των Ηλεκτρονικών βιβλίων (ΑRL). C4 Δαπάνες της Βιβλιοθήκης για βιβλιογραφικές εφαρμογές, δίκτυα και κοινοπραξίες (ΑRL, NISO). Ποσοστό τοις % που δαπανώνται για Ηλεκτρονικές πηγές επί των συνολικών προσκτήσεων (EQUINOX). Μέτρα επίδοσης ή ποσοστά: P1 Ποσοστό των συνολικών Ηλεκτρονικών αναφορών επί του συνόλου των αναφορών (ARL). P2 Ποσοστό επί τοις % των εικονικών επισκέψεων στη Βιβλιοθήκη επί του συνόλου των επισκέψεων στη Βιβλιοθήκη (ARL). P3 Ποσοστό των Ηλεκτρονικών Βιβλίων επί του συνόλου των μονογραφιών (ARL). Ποσοστό επί τοις % των αιτημάτων πληροφόρησης που υποβάλλονται Ηλεκτρονικά (EQUINOX). 4\n5 Επισκέψεις στις Βάσεις Δεδομένων ανά FTE (EQUINOX). Αριθμός σταθμών εργασίας στην Βιβλιοθήκη hrs/fte (EQUINOX). Αριθμός υπολογιστών ανά EFTS (NZ). 4. Υιοθέτηση των E-metrics στις Ελληνικές Ακαδημαϊκές Βιβλιοθήκες Στην Ελλάδα, λειτουργεί αντίστοιχη μονάδα συλλογής και επεξεργασίας στατιστικών στοιχείων, η «Μονάδα Ολικής Ποιότητας Ακαδημαϊκών Βιβλιοθηκών» (ΜΟΠΑΒ). Η ΜΟΠΑΒ λειτουργεί στα πλαίσια του έργου «Ανάπτυξη της ψηφιακής συνεργασίας των Βιβλιοθηκών των Ιδρυμάτων Τριτοβάθμιας Εκπαίδευσης» που χρηματοδοτείται από το Επιχειρησιακό Πρόγραμμα Εκπαίδευσης και Αρχικής Επαγγελματικής Κατάστασης (ΕΠΕΑΕΚ). Βασικός στόχος της συγκεκριμένης υπηρεσίας είναι η ψηφιοποίηση της διαδικασίας συγκέντρωσης και επεξεργασίας των στατιστικών στοιχείων που αφορούν στις Ακαδημαϊκές Βιβλιοθήκες της Ελλάδος. Κύριοι στόχοι της ΜΟΠΑΒ είναι η συλλογή, επεξεργασία, ανάλυση και παρουσίαση στοιχείων σχετικών με τις Ελληνικές Ακαδημαϊκές Βιβλιοθήκες. Η χρήση διαδικασιών αποτίμησης και εφαρμογής κανόνων διασφάλισης ποιότητας στις Ελληνικές Ακαδημαϊκές Βιβλιοθήκες. Η καθιέρωση Δεικτών Αποτίμησης και Αξιολόγησης Ακαδημαϊκών Βιβλιοθηκών. Η ψηφιοποίηση της διαδικασίας συγκέντρωσης και επεξεργασίας των στατιστικών στοιχείων. Η ΜΟΠΑΒ χρηματοδοτείται από την Ευρωπαϊκή Ένωση και από την 20η Ιανουαρίου 1999 λειτουργεί στο Πανεπιστήμιο Ιωαννίνων Ύστερα από συνάντηση των εκπροσώπων των Βιβλιοθηκών των ΑΕΙ και ΤΕΙ της Ελλάδας στο Πανεπιστήμιο Ιωαννίνων στις 27 Απριλίου 2001, αφού λήφθηκαν υπόψη οι δύο εισηγήσεις της ΜΟΠΑΒ και της ομάδας εργασίας του ΥΠΕΠΘ, αποφασίσθηκε η καθιέρωση Στατιστικών Στοιχείων και Δεικτών Αξιολόγησης των Ακαδημαϊκών Βιβλιοθηκών. Μεταξύ των δεικτών που καθιερώθηκαν από την παραπάνω συνάντηση, ορίστηκαν και δείκτες αξιολόγησης των ηλεκτρονικών πηγών και υπηρεσιών των Ακαδημαϊκών Βιβλιοθηκών. Στην συνέχεια παρουσιάζονται οι αντίστοιχες τυποποιημένες ερωτήσεις, τα στατιστικά στοιχεία και οι δείκτες αξιολόγησης που εφαρμόζονται από την ΜΟΠΑΒ Τυποποιημένες ερωτήσεις Q61: Διαθέσιμες θέσεις εργασίας σε Η/Υ για τους χρήστες. Ο συνολικός αριθμός των Η/Υ που διατίθενται από τη Βιβλιοθήκη στους χρήστες για πρόσβαση στον OPAC, στο Internet, , για πρόσβαση σε βάσεις δεδομένων και ηλεκτρονικά περιοδικά (μέσω Internet, CD-ROMS) κλπ κατά τη διάρκεια του έτους. Η ερώτηση Q61 χρησιμοποιείται για τον υπολογισμό του στατιστικού στοιχείου D23. Q65: Μη τρέχοντα ηλεκτρονικά περιοδικά. Οποιοδήποτε αρχειακό υλικό περιοδικών σε ηλεκτρονική μορφή (backfiles), περιοδικά από βάσεις δεδομένων, όπως π.χ. JSTOR, κλπ. που διαθέτει η Βιβλιοθήκη κατά τη διάρκεια του έτους. Q66: Τρέχουσες συνδρομές ηλεκτρονικών περιοδικών. Ο αριθμός των συνδρομών, όχι των τίτλων των ηλεκτρονικών περιοδικών κατά τη διάρκεια του έτους, 5\n6 συμπεριλαμβάνονται ηλεκτρονικά περιοδικά σε έντυπη μορφή. Εξαιρούνται τα ηλεκτρονικά περιοδικά που χρησιμοποιούνται από τη Βιβλιοθήκη μέσω HEALLINK. Η ερώτηση Q66 χρησιμοποιείται για τον υπολογισμό του στατιστικού στοιχείου D8. Q67: Μη έντυπες τρέχουσες συνδρομές ηλεκτρονικών περιοδικών. Ο αριθμός των συνδρομών, όχι των τίτλων των ηλεκτρονικών περιοδικών που είναι μόνο σε ηλεκτρονική μορφή κατά τη διάρκεια του έτους, από 01/01/05 έως 31/12/05. Να εξαιρεθούν τα ηλεκτρονικά περιοδικά που χρησιμοποιούνται από τη Βιβλιοθήκη σας μέσω HEALLINK. Q68 και Q69: Συνδρομές βάσεις δεδομένων πλήρους κειμένου οι οποίες είναι εγκατεστημένες στη Βιβλιοθήκη σε μορφή CD-Rom και συνδρομές βάσεις δεδομένων πλήρους κειμένου με πρόσβαση μέσω Internet. Online Βάσεις Δεδομένων FULL TEXT είναι αυτές που περιέχουν το πλήρες κείμενο άρθρων ή πληροφοριακές υπηρεσίες (π.χ. η COHRANE Library), ή άλλου είδους κύρια πληροφορία (π.χ. πλήρη λεξικά ή κατάλογοι ευρεσιτεχνιών). Q70 και Q71: Συνδρομές βιβλιογραφικών βάσεων δεδομένων οι οποίες είναι εγκατεστημένες στη Βιβλιοθήκη σε μορφή CD-ROM και συνδρομές βάσεων δεδομένων με πρόσβαση μέσω Internet. Online Βιβλιογραφικές Βάσεις Δεδομένων είναι αυτές που συνήθως περιέχουν βιβλιογραφικά στοιχεία, περιλήψεις (abstracts), πίνακες περιεχομένων (table of contents), αναφορές (citations) και λοιπή έμμεση πληροφορία. Q72: Εικονικές Επισκέψεις (visits-sessions) του ιστοχώρου της Βιβλιοθήκης. Ο αριθμός των εικονικών επισκέψεων του Web-site της Βιβλιοθήκης κατά την διάρκεια του προηγούμενου έτους. Μια εικονική επίσκεψη συντελείται όταν ένας χρήστης που επισκέπτεται το site της Βιβλιοθήκης ανεξάρτητα από τον αριθμό των ιστοσελίδων ή των αρχείων που εμπεριέχονται μέσα στο site και που θα επισκεφτεί. Η εικονική επίσκεψη ξεκινάει από την ώρα που ο χρήστης μπαίνει σε μια ιστοσελίδα του site και τελειώνει την ώρα που βγαίνει από αυτή (είτε γιατί μεταβαίνει σε ένα άλλο web site είτε γιατί κλείνει τον web browser). Η ερώτηση Q72 χρησιμοποιείται για τον υπολογισμό του στατιστικού στοιχείου D11. Q73: Εικονικές επισκέψεις βάσεων δεδομένων που είναι εγκαταστημένες σε κάποιον server της Βιβλιοθήκης. Ο αριθμός των επισκέψεων των βάσεων δεδομένων κατά την διάρκεια του προηγούμενου έτους και οι οποίες είναι εγκατεστημένες σε κάποιον server της Βιβλιοθήκης. Να εξαιρεθούν οι βάσεις δεδομένων μέσω HEALLINK. Q74: Μέσος χρόνος επίσκεψης των βάσεων δεδομένων που είναι εγκατεστημένες σε κάποιον server της Βιβλιοθήκης. Η μέση χρονική διάρκεια των εικονικών επισκέψεων κατά το χρονικό διάστημα κατά την διάρκεια του προηγούμενου έτους. Q75: Ηλεκτρονικά αιτήματα πληροφόρησης. Ο αριθμός των ηλεκτρονικών αιτημάτων πληροφόρησης κατά την διάρκεια του προηγούμενου έτους. Ως ηλεκτρονικό αίτημα πληροφόρησης νοείται κάθε αίτημα πληροφόρησης, το οποίο αποστέλλεται σε 6\n7 ηλεκτρονική μορφή, π.χ. , web form (βλ. οδηγίες ερώτησης 41 του ερωτηματολογίου). Η ερώτηση Q75 χρησιμοποιείται για τον υπολογισμό του στατιστικού στοιχείου D30 Q76: Αιτήματα αποστολής άρθρων σε ηλεκτρονική μορφή (ILL) που ικανοποιήθηκαν για άλλες Βιβλιοθήκες. Ο αριθμός των αιτημάτων αποστολής άρθρων σε ηλεκτρονική μορφή (μέσω scanner, κλπ.) προς άλλες Βιβλιοθήκες στην Ελλάδα και στο εξωτερικό από τη συλλογή της Βιβλιοθήκης μέσω της υπηρεσίας διαδανεισμού της Βιβλιοθήκης κατά την διάρκεια του έτους. Q77: Αιτήματα λήψης άρθρων σε ηλεκτρονική μορφή (ILL) που ικανοποιήθηκαν για τη Βιβλιοθήκη σας. Ο αριθμός των αιτημάτων λήψης άρθρων σε ηλεκτρονική μορφή (π.χ. μέσω scanner κλπ.) που ικανοποιήθηκαν από άλλες Βιβλιοθήκες στην Ελλάδα και το εξωτερικό μέσω της υπηρεσίας διαδανεισμού της Βιβλιοθήκης κατά την διάρκεια του έτους. Q78: Κόστος συνδρομών ηλεκτρονικών περιοδικών. Το κόστος των συνδρομών των ηλεκτρονικών περιοδικών, (Q66) κατά την διάρκεια του προηγούμενου έτους. Η ερώτηση Q78 χρησιμοποιείται για τον υπολογισμό των στατιστικών στοιχείων D33 και D37 Q79: Κόστος συνδρομών βάσεων δεδομένων. Οι δαπάνες που πραγματοποίησε η Βιβλιοθήκη για βιβλιογραφικές βάσεις δεδομένων full text ή backfiles περιοδικών κατά την διάρκεια του προηγούμενου έτους. Q83: Βιβλιογραφικές εγγραφές στον τοπικό OPAC της Βιβλιοθήκης. O αριθμός των βιβλιογραφικών εγγραφών που καταχωρήθηκαν στον OPAC της Βιβλιοθήκης κατά την διάρκεια του προηγούμενου έτους. Q84: Ποσοστό βιβλιογραφικών εγγραφών. Tο ποσοστό ολοκλήρωσης της αναδρομικής καταλογογράφησης του OPAC της Βιβλιοθήκης (υπολογισμός του ποσοστού κάλυψης της συλλογής της Βιβλιοθήκης, και του ποσοστού του διαθέσιμου υλικού της) 4.2. Στατιστικά στοιχεία και τρόπος υπολογισμού τους D8: Αριθμός ηλεκτρονικών περιοδικών. (Q66) D11: Εικονικές επισκέψεις (visits-sessions) του Web site της Βιβλιοθήκης από απομακρυσμένους χρήστες. (Q72) D23: Διαθέσιμες θέσεις εργασίας σε Η/Υ για τους χρήστες. (Q61) D30: Αριθμός πληροφοριακών ερωτήσεων χρηστών που διεκπεραιώθηκαν ηλεκτρονικά. (Q75) 7\n8 D34: Συνολικό κόστος πρόσκτησης Ηλεκτρονικών Πηγών Πληροφόρησης. (Q78 + Q79) Δείκτες αξιολόγησης ηλεκτρονικών πηγών -Ποιότητα και Χρήση Συλλογής P29: Ηλεκτρονικά περιοδικά ως προς τις έντυπες περιοδικές εκδόσεις. -Χρήση Ηλεκτρονικών Υπηρεσιών P31: Εικονικές επισκέψεις (visit-sessions) του Web site της Βιβλιοθήκης μηνιαίως. -Υλικοτεχνική Υποδομή P50: Διαθέσιμες θέσεις εργασίας σε Η/Υ για τους χρήστες στο χώρο της Βιβλιοθήκης. -Προσωπικό και Ποιότητα Πληροφοριακών Υπηρεσιών P55: Αριθμός πληροφοριακών ερωτήσεων των χρηστών που διεκπεραιώθηκαν ηλεκτρονικά μηνιαίως κατά κεφαλή. -Δαπάνες Βιβλιοθήκης P7: Ποσοστό του κόστους πρόσκτησης έντυπων περιοδικών εκδόσεων επί του συνολικού κόστους πρόσκτησης υλικού της Βιβλιοθήκης (έντυπου και ηλεκτρονικού). P57: Ποσοστό του κόστους πρόσκτησης ηλεκτρονικών πηγών πληροφόρησης επί του συνολικού κόστους πρόσκτησης υλικού της Βιβλιοθήκης (έντυπου και ηλεκτρονικού). P61: Κόστος πρόσκτησης ηλεκτρονικών πηγών πληροφόρησης κατά κεφαλή Προτεινόμενα e-metrics για τις Ελληνικές Ακαδημαϊκές Βιβλιοθήκες Στο πλαίσιο του εκσυγχρονισμού των Βιβλιοθηκών και της ανάπτυξης τεχνολογιών που είναι σχετικές με τις υπηρεσίες που παρέχουν οι Ακαδημαϊκές Βιβλιοθήκες δημιουργήθηκε και η ανάγκη μέτρησης τις αποδοτικότητας των νέων υπηρεσιών με σκοπό την βελτίωσή τους. Σε αυτή την παράγραφο παρουσιάζονται επιλεγμένα e-metrics που προτείνει η ΜΟΠΑΒ για τον εμπλουτισμό της ετήσιας έρευνας για τις Ελληνικές Ακαδημαϊκές Βιβλιοθήκες. 8\n9 Οι παρακάτω δείκτες εφαρμόζονται και έχουν προταθεί για τις Βιβλιοθήκες του εξωτερικού Διαθέσιμοι ηλεκτρονικοί πόροι R1 Αριθμός των ηλεκτρονικών περιοδικών πλήρους κειμένου (ARL, NISO) R2 Αριθμός των ηλεκτρονικών πηγών αναφοράς (ARL, NISO) R3 Αριθμός των ηλεκτρονικών Βιβλίων (ARL, NISO) Υλικοτεχνική Υποδομή P50 ΜΟΠΑΒ: Διαθέσιμες θέσεις εργασίας σε Η/Υ για τους χρήστες στο χώρο της Βιβλιοθήκης Διαθέσιμα τερματικά διαδικτύου για τους χρήστες στο χώρο της Βιβλιοθήκης (Public Internet Terminals, Resources NCES 2001, NCES 2003, Workstation ISO 3.4.6) Είναι το πλήθος των τερματικών που χρησιμοποιείται από το ευρύ κοινό στο χώρο της Βιβλιοθήκης για την σύνδεση στο διαδίκτυο. Διαθέσιμα τερματικά διαδικτύου για το προσωπικό που εργάζεται στο χώρο της Βιβλιοθήκης (Internet Terminals used by Staff Only, Resources NCES 2003) Είναι το πλήθος των τερματικών που χρησιμοποιείται από το προσωπικό που εργάζεται στο χώρο της Βιβλιοθήκης για την σύνδεση στο διαδίκτυο Δαπάνες για Ηλεκτρονικές Πηγές C1 Κόστος των Ηλεκτρονικών περιοδικών πλήρους κειμένου (ARL, NISO) Δαπάνες συνδρομής ηλεκτρονικών περιοδικών πλήρους κειμένου. Περιλαμβάνονται έξοδα αρχικής αγοράς, τέλη συνδρομής, ετήσιες άδειες που καταβάλλονται άμεσα ή σαν μέρος των κοινοπραξιών. C2 Κόστος των Ηλεκτρονικών πηγών αναφοράς (ARL) C3 Κόστος των Ηλεκτρονικών βιβλίων (ARL) 9\n10 Δαπάνες για ηλεκτρονικές μονογραφίες πλήρους κειμένου. Περιλαμβάνεται το κόστος ετήσιας αγοράς και τα έξοδα συνδρομής, ετήσια τέλη που καταβάλλονται άμεσα στον προμηθευτή ή μέσω των διακανονισμών των κοινοπραξιών. C4 Δαπάνες της Βιβλιοθήκης για βιβλιογραφικές εφαρμογές, δίκτυα και κοινοπραξίες (ARL, NISO) Κόστος ηλεκτρονικής πρόσβασης Όλες οι λειτουργικές δαπάνες από τον προϋπολογισμό των Βιβλιοθηκών που σχετίζονται με την πρόσβαση στις ηλεκτρονικά υλικά και υπηρεσίες. Περιλαμβάνει το υλικό και το λογισμικό Η/Υ που χρησιμοποιείται για να στηρίξει την λειτουργία των Βιβλιοθηκών, είτε αγοράζονται ή μισθώνονται, είτε είναι κεντρικοί υπολογιστές ή μικροϋπολογιστές. Περιλαμβάνει δαπάνες συντήρησης. Επίσης περιλαμβάνει εξοπλισμό που χρησιμοποιείται για να τρέξουν προϊόντα ηλεκτρονικής πληροφόρησης, όταν αυτή η δαπάνη δεν μπορεί να διαχωριστεί από την τιμή του προϊόντος. Περιλαμβάνει δαπάνες για υπηρεσίες που παρέχονται από τους εθνικούς, περιφερειακούς, και τοπικούς βιβλιογραφικούς καταλόγους (bibliographic utilities), δίκτυα, κοινοπραξίες και εμπορικές υπηρεσίες. Περιλαμβάνει όλες τις αμοιβές και τις δαπάνες χρήσης που σχετίζονται με τέτοιες υπηρεσίες όπως OCLC FirstSearch. Εξαιρούνται τα έξοδα κεφαλαίου (NISO 6.2.8) EQUINOX, MOΠΑΒ P57: Ποσοστό τοις % που δαπανώνται για Ηλεκτρονικές πηγές επί των συνολικών προσκτήσεων MOΠΑΒ P7:Ποσοστό του κόστους πρόσκτησης έντυπων περιοδικών εκδόσεων επί του συνολικού κόστους πρόσκτησης υλικού της Βιβλιοθήκης (έντυπου και ηλεκτρονικού) MOΠΑΒ P61: Κόστος πρόσκτησης ηλεκτρονικών πηγών πληροφόρησης κατά κεφαλή Χρήση των πηγών και υπηρεσιών διαδικτύου U1 Αριθμός των ηλεκτρονικών πληροφοριακών ερωτήσεων (ARL, NISO ) U2 Αριθμός επισκέψεων στις Ηλεκτρονικές Βάσεις Δεδομένων (ARL, COUNTER, EQUINOX, NISO) U3 Αριθμός αναζητήσεων στις Ηλεκτρονικές Βάσεις Δεδομένων ARL, COUNTER, NISO U4 Αντικείμενα που ζητήθηκαν στις Ηλεκτρονικές Βάσεις Δεδομένων (ARL,COUNTER,EQUINOX,NISO) U5 Εικονικές Επισκέψεις στο διαδικτυακό χώρο και κατάλογο της Βιβλιοθήκης (ARL, NISO) Αιτήματα πλήρους κειμένου από τις Ηλεκτρονικές Βάσεις Δεδομένων (COUNTER, NISO) 10\n11 Ποσοστό εικονικών επισκέψεων προς το συνολικό πλήθος επισκέψεων στη Βιβλιοθήκη (ARL) Προκύπτει από την διαίρεση του πλήθους των εικονικών επισκέψεων με το άθροισμα των φυσικών και εικονικών επισκέψεων, πολλαπλασιάζοντας το αποτέλεσμα επί 100. Αυτό το μέτρο απόδοσης παρέχει έναν δείκτη σύγκρισης των εικονικών επισκέψεων και των συνολικών επισκέψεων. Εικονικές Επισκέψεις (διαφορά με το προηγούμενο έτος, EMIS Training Module) Σύγκριση εικονικών επισκέψεων τρέχουσας χρονιάς με την προηγούμενη χρονιά. Εικονικές Επισκέψεις (% ποσοστό αλλαγής διαχρονικά, EMIS Training Module) MOΠΑΒ P31: Εικονικές Επισκέψεις στο διαδικτυακό χώρο της Βιβλιοθήκης μηνιαίως Ψηφιακή Συλλογή D1 Μέγεθος της Ψηφιακής Συλλογής (ARL) D2 Χρήση Ψηφιακής Συλλογής (ARL) D3 Κόστος κατασκευής και διαχείρισης Ψηφιακής Συλλογής (ARL) Άμεσο κόστος (προσωπικό, εξοπλισμός, λογισμικό, υπηρεσίες) για την δημιουργία ή την μετατροπή ψηφιακού υλικού. Περιλαμβάνονται οι δαπάνες για ψηφιοποίηση, μηχανήματα OCR, οποιαδήποτε διαδικασία προετοιμασίας, δημιουργίας, και αποθήκευσης δεδομένων, εξασφάλιση πνευματικών δικαιωμάτων. Στις δαπάνες δεν συμπεριλαμβάνονται πηγές που αγοράζονται εξωτερικά Χρήση Συλλογής (OPAC) Αναζητήσεις στον κατάλογο OPAC της Βιβλιοθήκης (NISO) Επισκέψεις στον κατάλογο OPAC της Βιβλιοθήκης (NISO) Ποσοστά P1 Ποσοστό των συνολικών Ηλεκτρονικών αναφορών επί του συνόλου των αναφορών P2 Ποσοστό επί τοις % των εικονικών επισκέψεων στη Βιβλιοθήκη επί του συνόλου των επισκέψεων στη Βιβλιοθήκη (ετησίως) 11\n12 P3 Ποσοστό των Ηλεκτρονικών Βιβλίων επί του συνόλου των μονογραφιών MOΠΑΒ P29: Ηλεκτρονικά περιοδικά ως προς τις έντυπες περιοδικές εκδόσεις ΜΟΠΑΒ P55: Αριθμός πληροφοριακών ερωτήσεων των χρηστών που διεκπεραιώθηκαν ηλεκτρονικά μηνιαίως κατά κεφαλή Προσωπικό και εκπαίδευση Συνολικές ώρες (ετησίως) κατάρτισης προσωπικού Πληροφορικής Πλήθος προσωπικού Πληροφορικής που καταρτίστηκε 12\n13 Βιβλιογραφία Μονάδα Ολικής Ποιότητας Ακαδημαϊκών Βιβλιοθηκών, Στατιστικά Στοιχεία και Καθιερωμένοι Δείκτες Αξιολόγησης Ακαδημαϊκών Βιβλιοθηκών, Πανεπιστήμιο Ιωαννίνων, Απρίλιος 2001 Μονάδα Ολικής Ποιότητας Ακαδημαϊκών Βιβλιοθηκών, Τυποποιημένες Ερωτήσεις Ερωτηματολογίου Συλλογής Στατιστικών Στοιχείων Ακαδημαϊκών Βιβλιοθηκών, Πανεπιστήμιο Ιωαννίνων, Ιανουάριος 2006 E-metrics Instructional System at: 13


Τεσσαρακονθήμερο μνημόσυνο του ιερέως Ευστράτιου Ζακάκη | Eviaportal.gr - Χαλκίδα\nΤεσσαρακονθήμερο μνημόσυνο του ιερέως Ευστράτιου Ζακάκη\n4/3/2014 - Τελευταία ενημέρωση στις 4/3/2014 7:05:08 μμ\nΤο Σάββατο 1 Μαρτίου 2014 το πρωί, στον Ιερό Ναό Αγίου Νεκταρίου Κανήθου Χαλκίδος, έλαβε χώρα του τεσσαρακονθήμερο μνημόσυνο του μακαριστού Ιερέως της Ενορίας Πρωτοπρεσβυτέρου Ευστρατίου Ζακάκη, επί πολλά έτη υπηρετήσαντος ως εφημερίου του Ναού και συντελέσαντος τα μέγιστα στην ανέγερσή του.\nΣτον Όρθρο της ημέρας χοροστάτησε και προεξήρχε στην Θεία Λειτουργία ο Σεβασμιώτατος Μητροπολίτης Μονεμβασίας και Σπάρτης κ. Ευστάθιος, προσκεκλημένος του συλλειτουργούντος Ποιμενάρχου μας, Μητροπολίτου Χαλκίδος κ. Χρυσοστόμου, λόγω του πνευματικού συνδέσμου τον οποίον έχει με τον υιό του μακαριστού Ιερέως κ. Ηλία Ζακάκη, ο οποίος υπηρετεί ως αξιωματικός του Ελληνικού Στρατού στην Σπάρτη.\nΣτο κήρυγμά του προς τους πιστούς ο Σεβασμιώτατος άγιος Σπάρτης αναφέρθηκε, με γλαφυρότητα και ωραία παραδείγματα, στο θεμελιώδες γεγονός της Αναστάσεως του Χριστού και της αληθινής ζωήξς την οποία φέρνει για ολόκληρο το ανθρώπινο γένος.\nΠριν την τέλεση του ιερού Μνημοσύνου ο Σεβασμιώτατος Ποιμενάρχης μας κ. Χρυσόστομος ευχαρίστησε με θερμούς λόγους τον άγιο Μονεμβασίας και Σπάρτης κ. Ευστάθιο για την παρουσία του στην Ιερά μας Μητρόπολη και τον παρεκάλεσε να μνημονεύει τον Ιερό Κήρο και τον ευσεβή Λαό της.\nΜετά το Μνημόσυνο, οι δύο Αρχιερείς μετέβησαν στο Κοιμητήριο της Πόλεώς μας, όπου ο Σεβασμιώτατος κ. Ευστάθιος τέλεσε Τρισάγιον επί του Τάφου του μακαριστού Μητροπολίτου Χαλκίδος κυρού Χρυσοστόμου Α΄, τόν οποίο από την παιδική του ηλικία γνώρισε, ως Ιεροκήρυκα της Ιεράς Μητροπόλεως Μεσσηνίας.


Νικη για τους Νέους Ηράκλειο, επι της Πεδιαδας (71-57) - kritikobasket.gr\nHome / Πρωτάθλημα Ανδρών ΕΚΑΣΚ / Νικη για τους Νέους Ηράκλειο, επι της Πεδιαδας (71-57)\nΝικη για τους Νέους Ηράκλειο, επι της Πεδιαδας (71-57)\nΙανουαρίου 23, 2018 Πρωτάθλημα Ανδρών ΕΚΑΣΚ Edit\nΣτο παιχνίδι που ολοκλήρωσε την 11η αγωνιστική, οι Νέοι Ηράκλειο πανηγύρισαν σπουδαία νίκη, καθώς επιβλήθηκαν , (σε αγώνα χωρίς βαθμολογικό κίνητρο) με 71-57 της Πεδιάδας.\nΝ.Ηράκλειο ΟΑΑ - Πεδιάδα ΑΟΧ 71-57\nΝ.Ηράκλειο (Καρκανάκης Στ.):Σταμίρης Σ. 5, Γουμενάκης Ι. 7(1), Καλλέργης Κ., Βαμβουκάκης Ι. 5(1), Στιβακτάκης Α. 5, Κίτσος Καλυβιανάκης Ι. 25, Μηλαθιανάκης Ε. 1, Αλεξάκης Α. 3(1), Σπυριδάκης Ν., Βαρβεράκης Α. 5, Μαραγκουδάκης Γ. 15(1), Κουκιαδάκης Μ.\nΠεδιάδα (Μαυρόπουλος Χ.):Χριστοδουλάκης Γ. 10, Αλμπαντάκης Γ. 6, Κουτρούλης Κ. 16, Πετράκης Ι. 8, Καραγιαννάκης Μ. 2, Δραγάσης Ε. 2, Μαστοράκης Σ., Τσαφαντάκης Γ. 2, Σταυρακάκης Γ. 1, Μεταξωτός Ν. 10, Ντόγκους Ε., Χαμηλάκης Γ.


Υπάρχει και αυτή η οπτική γωνία... - PRESSARIS\nΥπάρχει και αυτή η οπτική γωνία…\n15 Νοέ, 2017 Γιώργος Συρίδης Απόψεις, Μπάσκετ, ΜΠΑΣΚΕΤ SLIDESHOW, ΡΟΗ ΕΙΔΗΣΕΩΝ\nΌσο κουραστικό μπορεί να είναι το μπάσκετ των 59 πόντων, άλλο τόσο κουραστικό είναι κάθε φορά να λέγονται και να γράφονται τα ίδια και τα ίδια, είτε είναι νίκη, είτε είναι ήττα. Ας αλλάξει λίγο η ρότα… Υπάρχει κι άλλη οπτική γωνία.\nΝαι, ο Άρης ακόμα δεν έχει μάθει πώς να σκοράρει πάνω από 70 πόντους, αλλά η μόνη ήττα που ουσιαστικά “πονάει” και προς το παρόν δεν αναπληρώνεται είναι με την Τέλεκομ Μπον.\nΝαι, δεν βγάζει πολλές συνεργασίες, αλλά χθες είχε 17 ασίστ σε παιχνίδι με 59 πόντους ενεργητικό.\nΝαι, μπορεί να έχουν γίνει λάθος επιλογές σε ξένους παίκτες. Πειράζει που ο Άρης κερδίζει με τον Δημήτρη Φλιώνη να παίζει 15 λεπτά και τον Στέλιο Πουλιανίτη άλλα 9 λεπτά και τον Χρηστίδη σχεδόν 5 λεπτά σε έναν αγώνα “ζωής ή θανάτου” όπως ο χθεσινός; Τέτοιος ήταν μη γελιόμαστε, γιατί αν ήταν ήττα, η πρόκριση πήγαινε περίπατο. Ή μήπως πειράζει που αρκούσαν 4-5 παιχνίδια με την κιτρινόμαυρη φανέλα για να κληθεί ξανά στην Εθνική ομάδα ο Βασιλόπουλος;\nΝαι, δεν μπορεί να πάει μακριά μια ομάδα που δεν μπορεί να σκοράρει εύκολα 70-75 πόντους. Γιατί να μη μείνει κανείς όμως στο ότι ο Άρης υποχρέωσε την καλύτερη επίθεση του ομίλου να σκοράρει 23 λιγότερους από το μέσο όρο της και να έχει 19% στα τρίποντα; Η Αβελίνο είχε σχεδόν 79 πόντους ανά αγώνα και έβαλε 56 στο Παλέ.\nΝαι, μπορεί να μην αρέσει σε πολλούς ο τρόπος που παίζει ο Σπύρος Μούρτος, αλλά ρωτήστε τον Βαγγέλη Αγγέλου, τον Μίλαν Μίνιτς, τον Δημήτρη Πρίφτη και τον Παναγιώτη Γιαννάκη τι σημαίνει Μούρτος για την ομάδα.\nΝαι, δεν μπορεί να σκοράρει ο Άρης. Το βλέπουμε όλοι, μήπως δεν το αντιλαμβάνονται και οι ίδιοι; Τόσο άσχετοι να είναι, αποκλείεται. Τη νίκη στο νοκ άουτ ματς με τον ΠΑΟΚ την πήραν. Τη νίκη με την ΑΕΚ στο πρωτάθλημα μετά την 15αρα από τον Κόροιβο (αυτή η ήττα καλύφθηκε με το “διπλό” στο Λαύριο, από όπου δεν είχε περάσει πέρσι) και την 29αρα στο Νίμπουρκ την πήραν. Τον Ολυμπιακό στον ημιτελικό Κυπέλλου τον κατέβασαν στους 56, δεν μπόρεσαν να βάλουν 57 για να κερδίσουν, αλλά ας θυμηθεί κανείς και το αντιαθλητικό φάουλ του Αγραβάνη που το έπνιξαν στο πιο κρίσιμο σημείο του αγώνα…\nΝαι, μπορεί να έπαιξε λίγο ο Μπένσον στην Πυλαία και να ήταν χρήσιμος κάποια λεπτά παραπάνω, κυρίως στη δεύτερη περίοδο, αλλά το χαμηλό σχήμα δεν έκανε το 14-0 σερί στην τέταρτη περίοδο και εκεί ο Αναστόπουλος “ξέχασε” να δει τον Παπαθεοδώρου που ήταν μέσα στο γήπεδο μπροστά στον Μπελ;\nΟ καθένας μπορεί να δει με διαφορετική οπτική γωνία την πραγματικότητα. Είναι κουραστικό, όμως, αυτή η οπτική γωνία να είναι σχεδόν μονίμως της γκρίνιας και της στείρας κριτικής, γιατί δεν το αξίζει πρώτος από όλους ο κάθε ένας εαυτός μας.\nΣε όλα τα παραπάνω ο καθένας μπορεί να βρει 10 στραβά για το ίδιο γεγονός και να τα αναπαράγει. Ποιο το κέρδος αλήθεια;\nTags ΑβελίνοΆρηςΓιαννάκηςΤσάμπιονς λιγκ\nΠροηγούμενο Μπελ: «Ο προπονητής αποφασίζει, εγώ έχω αυτοπεποίθηση…»\nΕπόμενο Ο Βασιλόπουλος είναι γεννημένος για τέτοια παιχνίδια


Νέα Ζευγάρια: Οι εξαρτημένοι σύντροφοι απατούν συχνότερα\nΘα πίστευε κανείς ότι ένας αδιάφορος σύντροφος είναι πιο πιθανό να υποκύψει σε ερωτικούς πειρασμούς, όμως νέα μελέτη αποκαλύπτει ότι στην πραγματικότητα ισχύει ακριβώς το αντίθετο.\nΕρευνητές από το Κρατικό Πανεπιστήμιο της Φλόριντα υποστηρίζουν ότι οι ανασφαλείς σύντροφοι που δυσκολεύονται να δείξουν εμπιστοσύνη είναι πιο επιρρεπείς στην απιστία.\nΟι ερευνητές μελέτησαν 200 παντρεμένα ζευγάρια για περίοδο τεσσάρων ετών. Τα άτομα που παρουσίαζαν εξαρτητική συμπεριφορά από το σύζυγο ή τη σύζυγο και εξέφραζαν έντονες ανησυχίες ότι μπορεί το έτερόν τους ήμισυ να τους εγκαταλείψει ήταν πολύ πιο πιθανό να αποδειχθούν άπιστοι.\nΤα αποτελέσματα αυτά οφείλονται πιθανότατα σε αυτό που οι ψυχολόγοι ονομάζουν «πρότυπο εξάρτησης», το οποίο πηγάζει από τα πρώτα χρόνια της ζωής του ατόμου.\nΓια παράδειγμα, τα άτομα που απολαμβάνουν μια υγιή σχέση με τους γονείς τους καλλιεργούν έναν «ασφαλή δεσμό». Αυτό σημαίνει ότι, κατά την ενηλικίωση, το άτομο μπορεί να δείξει εμπιστοσύνη προς το σύντροφο ή το σύζυγο.\nΑντίθετα, ο «δεσμός της ανασφάλειας» καλλιεργεί το φόβο της εγκατάλειψης ή την προσπάθεια για διατήρηση της ανεξαρτησίας, ώστε το άτομο να αποφύγει μελλοντικά την απόρριψη.


Ολυμπιακός: Τα βλέμματα όλων σήμερα στην Μπάνια Λούκα - Ειδήσεις - νέα - Το Βήμα Online\nΤο μεσημέρι της Παρασκευής (24/05) θα γίνει η συνέλευση των μελών της Αδριατικής Λίγκας, με την αγωνία να κορυφώνεται για τους Ερυθρόλευκους με το «10» να έχει το παρασκήνιο…\nΤα ανοιχτά μέτωπα είναι πολλά για τον Ολυμπιακό. Ένα από αυτά αφορά την Αδριατική Λίγκα. Οι Ερυθρόλευκοι έχουν εκφράσει με κάθε επισημότητα την επιθυμία του να αγωνιστούν εκεί, έχουν προχωρήσει σε αμέτρητα meeting με τις ομάδες που συμμετέχουν εκεί και περιμένουν την συνολική αντίδρασή τους και αν θα τους αποδεχτούν ως επίτιμο μέλος.\nΗ αρχή των πάντων θα γίνει σήμερα με τη συνέλευση των ομάδων της ABA League στην Μπάνια Λούκα της Βοσνίας Ερζεγοβίνης, όπου θα συνεδριάσουν οι ιδιοκτήτες των συλλόγων που αγωνίζονται εκεί.\nΣτις 13:00 ώρα Ελλάδας θα ξεκινήσει λοιπόν το board, με τους συμμετέχοντες να είναι διχασμένοι. Σημαντικότερο… κόλλημα όλων είναι η αύξηση των ομάδων από 12 σε 14, που αυτόματα θα σημαίνει περισσότεροι αγώνες, μεγαλύτερα έξοδα, ανησυχία μήπως δεν εμφανιστούν έσοδα ικανά για να καλύψουν τις τρύπες και εννοείται ένα τεράστιο καλεντάρι.\nΣκεφτείτε πως ταυτόχρονα υπάρχει και ο… εσωτερικός πόλεμος εντός των τειχών της Λίγκας. Πληροφορίες του 10 κάνουν λόγο για φήμες περί εισόδου της Πρίστινα από το Κόσοβο στην ABA League, είδηση που δεν ήχησε καλά στα αυτιά των ανθρώπων της Ιγκοτσέα, με τον πρόεδρό της να απειλεί πως θα φύγει εάν συμβεί κάτι τέτοιο.\nΠαράλληλα για να προχωρήσει η λίγκα στην είσοδο του Ολυμπιακού σε αυτήν, θα ανοίξει μία ακόμα θέση, η 14η, που την «λιγουρεύονται» ήδη πολλές ομάδες.\nΗ Ολίμπια Λουμπλιάνας από την Σλοβενία και η Mzt Σκοπίων παραμονεύουν (όπως και η Πρίστινα), την ώρα βέβαια που υπάρχει ανησυχία μεταξύ των μελών για την αναδιάρθρωση στις 14 ομάδες.\nΣυν τις άλλοις, η κόντρα μεταξύ της Μπουντούτσνοστ και του Ερυθρού Αστέρα συνεχίζει να υφίσταται, με ομάδες να έχουν προτείνει ακόμα και την περίπτωση τα μεταξύ τους ματς να γίνονται μακριά από τις έδρες τους. Εντονη υποστηρίκτρια σε αυτήν την προταση είναι η Τσεντεβίτα, ένα από τα δυνατά χαρτιά της ABA League και διεκδικήτρια του τίτλου. Γενικότερα λοιπόν, όπως καταλαβαίνετε, το συμβούλιο δεν θα έχει αποκλειστικό θέμα συζήτησης του Ερυθρόλευκους, αφού τρέχουν κι άλλα πράγματα που απασχολούν σοβαρά την διοργάνωση.\nΟ Ολυμπιακός λοιπόν αναμένεται να μάθει σήμερα εάν θα συνεχίσουν οι επαφές με την Αδριατική Λίγκα. Η ψηφοφορία δεν θέλει ομοφωνία αλλά πλειοψηφία, με τους ανθρώπους που γνωρίζουν πράγματα από την λίγκα να λένε πως η προσέγγιση των Ερυθρόλευκων ήταν θετική και οι προτάσεις τους ενδιαφέρουσες.\nΌπως έγραψε η Novosti, παραμένουν κάποια θέματα για το τελικό «ΟΚ» για αυτό θα έχει πάρα πολύ ενδιαφέρον η σημερινή συνέλευση στην Βοσνία Ερζεγοβίνη. Οι Ερυθρόλευκοι θα είναι σε αναμονή λοιπόν, με τις εξελίξεις και όσα προκύψουν να τους ενδιαφέρουν άμεσα ενόψει της ήδη περίεργης σεζόν που θα ακολουθήσει σε κάθε επίπεδο.


ΑΠΟΚΛΕΙΣΤΙΚΟ: ΣΑΛΟΣ με την ανάρτηση του υποψηφίου Δημάρχου Πειραιά ΝΙΚΟΥ ΒΛΑΧΑΚΟΥ! –ΤΙ ΣΥΝΕΒΗ -Τα «πυρά» και οι αντιδράσεις | Εφημερίδα Κοινωνική | Νέα Πειραιάς\nΑΠΟΚΛΕΙΣΤΙΚΟ: ΣΑΛΟΣ με την ανάρτηση του υποψηφίου Δημάρχου Πειραιά ΝΙΚΟΥ ΒΛΑΧΑΚΟΥ! –ΤΙ ΣΥΝΕΒΗ -Τα «πυρά» και οι αντιδράσεις\nΜια ανάρτηση που αναμένεται να προκαλέσει πολλές συζητήσεις έκανε στην προσωπική του σελίδα στο facebook ο υποψήφιος Δήμαρχος Πειραιά Νίκος Βλαχάκος (δείτε εδώ). Συγκεκριμένα, πετώντας ένα Πειραιώτικο «καρφί» σχολίασε: «Δεν μας ενώνει ο Πειραιάς, κάποιους, μας χωρίζει…ΝΤΡΟΠΗ ΣΑΣ».\nΤο συγκεκριμένο «καρφί» προφανώς στοχεύει κάποια πρόσωπα από την παράταξη ΜΑΣ ΕΝΩΝΕΙ Ο ΠΕΙΡΑΙΑΣ του Βασίλη Μιχαλολιάκου, παράταξη στην οποία μετείχε στο παρελθόν και ο Νίκος Βλαχάκος.\nΣύμφωνα με ΑΠΟΚΛΕΙΣΤΙΚΕΣ πληροφορίες, ο λόγος που ο Νίκος Βλαχάκος προχώρησε σε αυτή την ανάρτηση είναι ότι από την στιγμή που ανακοινώθηκε η υποψηφιότητά του, έχει δεχτεί προσωπικές επιθέσεις από ανθρώπους της παράταξης ΜΑΣ ΕΝΩΝΕΙ Ο ΠΕΙΡΑΙΑΣ, που -σύμφωνα με τον ίδιο- ξεπερνούν τα όρια της ηθικής ενώ τα ίδια άτομα εξαπολύουν προσβλητικούς χαρακτηρισμούς για την οικογένειά του και για την επαγγελματική του πορεία. Οι αναφορές αυτές έφτασαν στα όριά του τον Νίκο Βλαχάκο, που ως γιατρός και πρώην διοικητής του ΜΕΤΑΞΑ, έχει προσφέρει πολλά σε συμπολίτες μας. Ο ίδιος θεωρεί πλέον ότι η υπόθεση πάει «αλλού»… και κάποιοι επιλέγουν να παίξουν προεκλογικό «παιχνίδι» με άλλους όρους.\nΝα σημειωθεί ότι η παράταξη ΜΑΣ ΕΝΩΝΕΙ Ο ΠΕΙΡΑΙΑΣ και ο Βασίλης Μιχαλολιάκος, ετοιμάζουν να ανακοινώσουν υποψηφιότητες στις 21/1 στο Κάβο Ντόρο (19:30). Η ανάρτηση του Νίκου Βλαχάκου ήδη έχει δεχτεί «μπαράζ» από σχόλια στο facebook. Ένα είναι όμως αυτά που ξεχώρισε είναι του προέδρου του ΕΒΕΠ, Βασίλη Κορκίδη, το όνομα του οποίου για λίγες μέρες «έπαιξε» στη «θέση Βλαχάκου», για υποψήφιος Δήμαρχος Πειραιά με τη ΝΔ, με τον ίδιο όμως να επιλέγει να κάνει πίσω για προσωπικούς λόγους. Ο Βασίλης Κορκίδης σχολίασε στην ανάρτηση Βλαχάκου το εξής: «Νίκο μου, επειδή τα έζησα για περίπου ένα μήνα, καταλαβαίνω την απογοήτευση σου. Εάν σημαίνει κάτι, σου λέω και εγώ να προχωρήσεις γιατί το αξίζεις!». Την ανάρτηση Βλαχάκου σχολίασε και ο πρώην πρόεδρος της ΝΟΔΕ Α’ Πειραιά Ηλίας Μάκρας γράφοντας το εξής: «Δεν απαντούμε. Προχωρούμε. Με την αγάπη των Πειραιωτών και την εμπιστοσύνη του Προέδρου μας! Εχθρός μας η άσχημη εικόνα του Πειραιά. Σκοπός μας μια νέα πορεία για την αναγέννηση της Πόλης μας».\nΕμείς επικοινωνήσαμε με «πηγές» της παράταξης ΜΑΣ ΕΝΩΝΕΙ Ο ΠΕΙΡΑΙΑΣ που δεν θέλησαν να σχολιάσουν την ανάρτηση του Νίκου Βλαχάκου στο facebook, εφόσον είναι γενική και δεν αναφέρεται σε συγκεκριμένα πρόσωπα ή στοιχεία. Δυσαρέσκεια όμως υπάρχει και για το σχόλιο Κορκίδη και τις συγκρίσεις που επιχείρησε να κάνει. Η γενική άποψη πάντως που κυριαρχεί είναι ότι «…αν ο Νίκος Βλαχάκος, διαθέτει στοιχεία για όλα αυτά που λέει, μπορεί να προσφύγει στη Δικαιοσύνη». Όπως καταλαβαίνετε, το προεκλογικό παρασκήνιο τώρα άρχισε να φουντώνει στον Πειραιά και όλοι λένε ότι έχουν πολλά ακόμα να δουν τα μάτια μας τους επόμενους μήνες…\nΑΝΑΡΤΗΣΗΑΝΤΙΔΡΑΣΕΙΣΒΛΑΧΑΚΟΣΔΗΜΟΣ ΠΕΙΡΑΙΑΜΑΣ ΕΝΩΝΕΙ Ο ΠΕΙΡΑΙΑΣΝΔΣΑΛΟΣΥΠΟΨΗΦΙΟΣ ΔΗΜΑΡΧΟΣ


Θούριος Τύπος: Γιώργο ,δώσε μου μια νότα.\nΓιώργο ,δώσε μου μια νότα.\n"…Όλη του τη ζωή μ’ ένα σπαθί, ανυποχώρητος, ταμένος σε Έλληνα θεό, άνοιγε δρόμο στο ελληνικό τραγούδι. Αρνήθηκε τον εύκολο δρόμο τής μίμησης, αρνήθηκε να ενταχθεί σε ρεύματα, δεν έπαιξε το παιχνίδι κανενός. Έπαιζε μόνο ό,τι αυθόρμητα και πηγαία ξεπηδούσε από μέσα του ανά πάσα στιγμή. Κι όταν έφτανε στην έκσταση, πλημμύριζε ο τόπος από το ουράνιο, που κατέβαινε στη γη…"(Στέλιος Ελληνιάδης)*\nΑπό την αυλή του πατρικού σπιτιού στην Ακαδημία Πλάτωνος ,στο Αιγάλεω "σίτι" και από κει (ντούκου -ντούκου ,με τρένο ,όπως ο ίδιος έλεγε) στις Κάννες. Με αυθεντικότητα και μοναδικό ένστικτο που διαθέτουν οι μεγάλοι μουσικοί και εργαλείο το "κακόφημο" όργανο αυτοσχεδίασε με ταξίμια "σχόλια"*,"έντυσε" μουσικά αμέτρητες ταινίες και χάραξε με την πένα του για σαράντα χρόνια το ελληνικό τραγούδι.\n* «σχολιασμός» του Γιώργου Ζαμπέτα προς τον Μάνο Χατζιδάκι. Ηχογραφούν και οι δύο στο στούντιο. Ο Μάνος λέει στον Ζαμπέτα να βγει από το κομμάτι μόλις του κάνει νόημα. Ξεκινά η ηχογράφηση, κάνει νόημα ο Μάνος Χατζιδάκις, αλλά ο Γιώργος Ζαμπέτας συνεχίζει. Σταματά η ηχογράφηση και ξεκινά από την αρχή. Το ίδιο περιστατικό συνεχίζεται τρεις-τέσσερις φορές. Ο Μάνος κάποια στιγμή θυμώνει και απευθυνόμενος στον Ζαμπέτα του λέει σε αυστηρό τόνο: «Ρε Γιώργο, δεν σου 'χω πει να μην μπαίνεις;». Και ο Ζαμπέτας λέει το αμίμητο: «Δάσκαλε, δεν μπαίνω, σχολιάζω...». κ. Φεργάδης,το Βήμα\nΣαν σήμερα 10 Μαρτίου 1992 πέθανε ο Γιώργος Ζαμπέτας.\n*Το απόσπασμα του Σ.Ελληνιάδη από το βιβλίο της Ιωάννα Κλειάσιου "Γιώργος Ζαμπέτας: Βίος και πολιτεία "Και η βρόχα έπιπτε... στρέιτ θρου" Εκδόσεις Ντέφι, 1997\nΥΓ.Ο τίτλος από τη ραδιοφωνική συνάντηση Ζαμπέτα -Χατζιδάκι στο τρίτο πρόγραμμα\nΑναρτήθηκε από ΘΟΥΡΙΟΣ ΤΥΠΟΣ στις 9:01 μ.μ.\nΕτικέτες Γιώργος Ζαμπέτας


Ενοικιαζόμενα για διακοπές σε Ελίζαμπεθ Ιστ, SA, AU: κλείστε Οικίες & άλλα | Vrbo\nΕνοικιάσεις εξοχικών κατοικίων: Ελίζαμπεθ Ιστ\nΕλίζαμπεθ Ιστ: Βρείτε τις καλύτερες επιλογές τουριστική κατοικίας για τις διακοπές σας.\nΑπομονωμένο καλλιτεχνικό πήλινο σπίτι που προσφέρει πολυτελές σπα\nEnerby Farm Cottage - βρίσκεται στην κοιλάδα Cockatoo\nGawler Townhouse 1 Υπνοδωμάτιο\nΕλίζαμπεθ Ιστ, SA, AU: Πού να μείνετε;\nΕλίζαμπεθ Ιστ: Στις καταχωρίσεις των καταλυμάτων μας για το 2020, θα βρείτε συνολικά 43 διαφορετικά εξοχικά σπίτια. Από 23 Οικίες έως 6 Διαμερίσματα, επιλέξτε το ιδανικό κατάλυμα για εσάς, για να απολαύσετε μια αξέχαστη διαμονή με την οικογένεια και τους φίλους σας. Με τη Vrbo θα νιώθετε όπως στο σπίτι σας.\nΠοια είναι τα πιο δημοφιλή κοντινά σημεία ενδιαφέροντος και αξιοθέατα για να μείνετε σε Ελίζαμπεθ Ιστ;\nΗ Vrbo Ελλάδα προσφέρει μεγάλη ποικιλία καταλυμάτων διακοπών κοντά σε υπέροχα μέρη που μπορείτε να επισκεφτείτε σε Ελίζαμπεθ Ιστ. Σύμφωνα με τους ταξιδιώτες της Vrbo Ελλάδα αυτά είναι τα κορυφαία και δημοφιλέστερα σημεία ενδιαφέροντος κοντά στα οποία μπορείτε να μείνετε:\nΠάρκο Belair National Park: 796 ενοικιαζόμενα καταλύματα\nΩστόσο, υπάρχουν πολλά άλλα σημεία ενδιαφέροντος καταχωρισμένα στη Vrbo Ελλάδα, στα οποία μπορείτε να βρείτε το ιδανικό μέρος για να μείνετε σε Ελίζαμπεθ Ιστ. Χρησιμοποιήστε τη μπάρα αναζήτησής μας, για να αποκτήσετε πρόσβαση στα διαθέσιμα ενοικιαζόμενα καταλύματα κοντά στο σημείο ενδιαφέροντος της επιλογής σας.\nΜπορώ να νοικιάσω Οικίες σε Ελίζαμπεθ Ιστ;\nΝαι, φυσικά. Η Vrbo Ελλάδα προσφέρει 23 Οικίες σε: Ελίζαμπεθ Ιστ. Άλλοι δημοφιλείς τύποι ενοικιαζόμενων καταλυμάτων μας σε Ελίζαμπεθ Ιστ περιλαμβάνουν:\nΜπορώ να βρω κατάλυμα διακοπών σε αυτόν τον προορισμό (Ελίζαμπεθ Ιστ) με αυτήν την παροχή ή χαρακτηριστικό ίντερνετ/wifi;\nΝαι, μπορείτε να διαλέξετε το κατάλυμα διακοπών που προτιμάτε με αυτήν την παροχή ή χαρακτηριστικό (ίντερνετ/wifi) ανάμεσα στα 33 τουριστικά καταλύματά μας σε: Ελίζαμπεθ Ιστ.Χρησιμοποιήστε τη μπάρα αναζήτησής μας, για να αποκτήσετε πρόσβαση σε ποικιλία διαθέσιμων ενοικιαζόμενων καταλυμάτων.\nΕλίζαμπεθ Ιστ - Εξερευνήστε προορισμούς στη γύρω περιοχή


Τα νέα μας - ΜΠΑΚΟΥΛΟΠΟΥΛΟΣ ΠΑΤΡΑ - ΠΥΡΓΟ - ΑΙΓΙΟ ΑΝΤΙΠΡΟΣΩΠΟΣ ΑΧΑΪΑΣ STIHL Βιομηχανικός εξοπλισμός, εργαλεία, υδραυλική πίεση λάδιου, ύδρευση, άρδευση, γεωργικά μηχανήματα, μηχανήματα δάσους - κήπου\nΤο 2016 στην Ελλάδα η ετήσια κατανάλωση πλαστικών σακουλών ήταν μεταξύ 242 και 363 τεμάχια ανά άτομο, ενώ το 2010 σε ολόκληρη την Ευρώπη χρησιμοποιήθηκαν 98,6 δισ. πλαστικές σακούλες.\nΟι λεπτές πλαστικές σακούλες είναι επικίνδυνες. Παρασύρονται από τον αέρα διασπώνται σε μικροσωματίδια εισέρχονται στην διατροφική αλυσίδα ,ρυπαίνουν και σκοτώνουν. Σκέψου ότι υπάρχουν απομεινάρια από τις πρώτες σακούλες που παράχθηκαν από το 1965!!\nΗ εταιρία ΜΠΑΚΟΥΛΟΠΟΥΛΟΣ Α.Ε., ανταποκρινόμενη στο σήμα κίνδυνου που εκπέμπει το περιβάλλον για τη χρήση πλαστικών, στο πλαίσιο της Εταιρικής Κοινωνικής Ευθύνης, λέει τέλος στην χορήγηση πλαστικής σακούλας από 1-1-2018.\nΣας ευχόμαστε υγεία και ευημερία !!!! Ευτυχές το νέο έτος 2018!!!!\n© Copyright 2013 - 2018 ΜΠΑΚΟΥΛΟΠΟΥΛΟΣ ΠΑΤΡΑ - ΠΥΡΓΟ - ΑΙΓΙΟ ΑΝΤΙΠΡΟΣΩΠΟΣ ΑΧΑΪΑΣ STIHL Βιομηχανικός εξοπλισμός, εργαλεία, υδραυλική πίεση λάδιου, ύδρευση, άρδευση, γεωργικά μηχανήματα, μηχανήματα δάσους - κήπου


Η Μορφή του Νερού και οι σταρς στο κόκκινο χαλί - Deluxe\nΜαρία Σαγάνα\t5 Μαρτίου 2018\nΠολλοί ξενύχτησαν απόψε για να μάθουν τους νικητές των φετινών Oscars, αλλά περισσότεροι για να θαυμάσουν τις εντυπωσιακές παρουσίες στο κόκκινο χαλί του Dolby Theatre στο Los Angeles. Κερδισμένοι μάλλον βγήκαν οι πρώτοι, καθώς η διάσημη τελετής απονομής φαίνεται πως φέτος δεν ήταν στα καλύτερά της από άποψη λάμψης και εντυπωσιακών εμφανίσεων.\nΟ Μεξικανός Γκιγιέρμο Ντελ Τόρο είναι ο πρωταγωνιστής των φετινών Oscars, καθώς κέρδισε τα βραβεία Καλύτερης Ταινίας και Σκηνοθεσίας για την ταινία “Η Μορφή του Νερού”. Μία ταινία που κινείται ανάμεσα στην πραγματικότητα και τη φαντασία, ένα ταξίδι που προτείνει ο ίδιος σε κάθε νέο, αφού όπως δήλωσε: “Αφιερώνω το βραβείο στους νέους, που μας δείχνουν πώς γίνονται τα πράγματα, σε όλες τις χώρες. Μεγαλώνοντας στο Μεξικό, ποτέ δεν πίστευα ότι θα μου συνέβαινε αυτό — αλλά μου συνέβη. Αν θέλετε να χρησιμοποιήσετε τη φαντασία για να μιλήσετε για όλα αυτά που συμβαίνουν στον κόσμο σήμερα, μπορείτε να το κάνετε. Αυτή είναι μια πόρτα, κλοτσήστε την και μπείτε!”. Και φαίνεται πώς το ίδιο έκανε κι εκείνος!\nΜε το Όσκαρ Α’ Ανδρικού Ρόλου πόζαρε ο Γκάρι Όλντμαν για την ερμηνεία του ως Ουίνστον Τσόρτσιλ στην ταινία “Darkest Hour”, ενώ το Α’ Γυναικείου Ρόλου πήρε η Φράνσις ΜακΝτόρτμαντ για την ερμηνεία της στην ταινία “Οι Τρεις Πινακίδες Έξω από το Έμπινγκ, στο Μιζούρι”.\nΌσο για το κόκκινο χαλί της 90ης απονομής; ‘Ισως να μην ήταν και από τα πιο λαμπερά. Οι σταρς αποφάσισαν να αφήσουν εκτός το μαύρο -που το είδαμε μόνο σε ελάχιστες περιπτώσεις όπως στη Μαρία Μενούνος- και έδωσαν το πράσινο φως σε χρυσό, λευκό και μεταλλικές αποχρώσεις και υφές.\nΜαρία Μενούνος με Celia Kritharioti\nΛευκό προτίμησαν η εκθαμβωτική στα 80 της Jane Fonda και η κομψή υποψήφια Margot Robbie, ενώ δεν απομακρύνθηκε πολύ από το λευκό και η Emily Blunt που εμφανίστηκε με δημιουργία που θύμιζε νυφικό.\nEmily Blunt με Schiaparelli\nΜεταλλική λάμψη ψήφισαν οι Lupita Nyong’o, Jennifer Lawrence, Sandra Bullock και Gal Gadot. Ενώ η all time classic Meryl Streep έκανε την έκπληξη με κόκκινο και η Nicole Kidman εντυπωσίασε με ένα κομψό μπλε.\nMeryl Streep με Dior\nNicole Kidman με Armani Prive\nΗ πιο κακοντυμένη μάλλον ήταν η Emma Stone, ενώ μας δίχασε η εμφάνιση της πάντα σέξυ Salma Hayek με ό,τι κι αν φοράει.\nΑν κάτι αξίζει να αναφέρουμε είναι ότι μερικά πράγματα μένουν αναλλοίωτα στο χρόνο. Έτσι και η εμφάνιση της Rita Moreno που περπάτησε έξω από το Dolby Theatre με το φόρεμα που είχε παραλάβει το Oscar Β’ Γυναικείου Ρόλου για το West Side Story, 56 χρόνια πριν!\nTags: deluxe, oscars, viparade


Σου κάνει τη ζωή δύσκολη το αφεντικό σου; Έτσι θα «γυρίσεις» το κλίμα υπέρ σου! - Queen.gr\nΥπάρχουν τρόποι για να κάνεις το big boss να σε συμπαθήσει, αρκεί να ξέρεις το ζώδιό του\nΓια να σε πάρει με καλό μάτι το αφεντικό σου και να μη σου βγάζει το λάδι, θα πρέπει να επιδείξεις τη συμπεριφορά που περιμένει και θέλει. Αλλά πώς θα καταλάβεις τι είναι αυτό που του αρέσει; Λοιπόν, μάθε την ημερομηνία γέννησής του και διάβασε παρακάτω, ανάλογα με το ζώδιό του, πώς μπορείς να γίνεις ο αγαπημένος του υπάλληλος.\nΑν το αφεντικό σου είναι Κριός έχει ανεξάντλητη ενέργεια. Μπορεί ταυτόχρονα να κινείται, να σου δίνει εντολές, να διαβάζει ένα e mail και να απαντά στο τηλέφωνο. Παίρνει γρήγορα αποφάσεις, θα μπει μπροστά όταν χρειάζεται και είναι ο σωστός ηγέτης. Φροντίζει να μην αδικήσει τους υπαλλήλους του, αλλά είναι εγωιστής, απαιτητικός και αυστηρός μαζί τους. Θέλει...


Ψηφιακοί μετατροπείς | miplace.gr\nΨηφιακοί μετατροπείς και αναπαραγωγείς για εικόνα και ήχο. Παρακολούθησε ταινία απευθείας από το κινητό σου, παίξε παιχνίδια χρησιμοποιώντας το κινητό σου σαν χειριστήριο και δες τις αγαπημένες σου φωτογραφίες. Αναβίωσε τη μουσική σου συλλογή από κασσέτες και δίσκους LP στο PC ή το στερεοφωνικό σου.\nΣτο miplace θα βρεις, το best seller της κατηγορίας Mele Cast S3 που επιτρέπει αναμετάδοση σε Full HD (1080p) και απόλαυσε smart λειτουργίες από την πολυθρόνα του σαλονιού σου με ελάχιστο κόστος!\nAudio Technica AT2020USB+ Καρδιοειδές πυκνωτικό USB Μικρόφωνο\nAudio Technica AT2020USBi Καρδιοειδές πυκνωτικό USB Μικρόφωνο συμβατό με iOS συσκευές


Blu Lines s.r.l. (Τράπανι, Ιταλία) - Κριτικές - TripAdvisor\nBlu Lines s.r.l.: Εστιατόρια στην περιοχή\nΔραστηριότητες κοντά σε: Blu Lines s.r.l.\nBlu Lines s.r.l., Τράπανι - Κριτικές\nΝο 14 από 36 Υπαίθριες δραστηριότητες - Τράπανι\nPorto di trapani, Τράπανι, Σικελία, Ιταλία\nΕξαιρετική μίνι κρουαζιέρα\nΓια 40 € ανά άτομο, ξεκινήσαμε την ημέρα επιβίβασης γύρω στις 9 π.μ. Τα σχόλια είναι αποκλειστικά στα ιταλικά. Θέλαμε μια κρουαζιέρα, αλλά μόνο για την ημέρα. Έτσι ήταν τέλειο για μας. Η μέρα ήταν πολύ ζεστή για να μείνουμε πολύ μακριά στις παραλίες, γι...'αυτό δεν παραπονιόμαστε για να επιστρέψουμε νωρίς και το σκάφος σταμάτησε δύο φορές για να μπορέσουν οι άνθρωποι να βουτήξουν απευθείας στη θάλασσα κοντά σε κάποια καταρράκτες. Το μεσημεριανό γεύμα ήταν εντάξει και το προσωπικό ήταν φιλικό αν και μόλις μιλούσε αγγλικά (αυτή είναι η γοητεία του) Επιστρέψαμε στο Τραπάνι στις 5:30 μ.μ., όπου θα μπορούσαμε να βγούμε από το καφενείο γύρω από το λιμάνιΠερισσότερα\nΥπέροχη Ημέρα Περιήγηση στα νησιά Egadi\nΑυτό ήταν ένα φανταστικό ταξίδι ημέρας έξω από Trapani. Ομαλό ταξίδι, έγκαιρη αναχώρηση και άφιξη και ένα εκπληκτικά υπέροχο μεσημεριανό γεύμα σερβίρεται στο πλοίο! Είχαμε πραγματικά τη διασκέδαση και θα συνιστούσα ιδιαίτερα. Colleen και Anthony Hood River Όρεγκον ΗΠΑ\nΉταν μια κακή ιδέα\nΤο πλήρωμα δεν μιλάει αγγλικά και η εκδρομή ήταν μόνο στα ιταλικά, οπότε δεν πήραμε τίποτα από αυτό.\nΠήγαμε στην κρουαζιέρα στα δύο νησιά με μεσημεριανό γεύμα (€ 40 ανά άτομο συν € 2.50 φόρο). Το σκάφος ήταν καθαρό και το προσωπικό ήταν φιλικό αλλά ήταν γεμάτο. Το ταξίδι στο πρώτο νησί πήρε 1 ώρα. Στη συνέχεια, έχουμε 2. 5 ώρες στο νησί....Δυστυχώς, φτάσαμε με άλλα 5 σκάφη, γι 'αυτό ήταν εξαιρετικά απασχολημένος. Δεν είχαμε πολύ χρόνο να το εξερευνήσουμε. Είναι σημαντικό να φτάσετε νωρίτερα στο σκάφος ή δεν θα πάρετε μια θέση στο τραπέζι για μεσημεριανό γεύμα και θα πρέπει να φάτε από την αγκαλιά σας. Κάναμε μια μικρή περιήγηση γύρω από το νησί (μόνο ιταλικό σχόλιο) που έδειξε μερικούς υπέροχους όρμους και σερβίρεται μεσημεριανό γεύμα στο 1: 45. Ήταν ένα μικρό αντίπαστο, ζυμαρικά και μια φέτα πεπόνι. Περιέλαβε ένα ποτήρι λευκό κρασί και νερό. Για ένα επιπλέον κόστος, μπορείτε να αγοράσετε καφέ. Στη συνέχεια οδηγήσαμε από εκεί σε άλλο νησί για μια άλλη γρήγορη ξενάγηση και μια γρήγορη βουτιά. Όλοι μαζί περάσαμε 2 ώρες από το σκάφος και 7 ώρες σε αυτό. . . Είναι περισσότερο σαν ένα πλοίο παρά μια κρουαζιέρα! ! Θα σας συνιστούσα να πάρετε το πλοίο που οι ντόπιοι παίρνουν (υδροπλάνα) για περίπου 15 ευρώ επιστροφή. Πολύ καλύτερη αξία νομίζω! !Περισσότερα\nΠίστεψα ότι πέτυχα μια καλή ιδέα και δεν δούλεψε πολύ καλύτερα από ό,τι περίμενα. Το προσωπικό είναι πολύ φιλικό, ο οδηγός είναι καλά προετοιμασμένη και όχι με πολλές ατάκτως ερριμμένες άχρηστο και πληροφοριών του επί του σκάφους το φαγητό είναι νόστιμο. Τα δύο νησιά μια...breth λαμβάνοντας και στη θάλασσα διαθέτει ποικιλία από διαφορετικές αποχρώσεις του γαλάζιου. Θα ήθελα πραγματικά να το συστήσω.Περισσότερα\nΦανταστική κρουαζιέρας στην πόλη Favignana και Levanzo\nΚλείσαμε μια ημερήσια εκδρομή από δύο νησιά με μεσημεριανό γεύμα για την τιμή των 40 ευρώ το καθένα. Ότι άξιζε τον κόπο, διότι τα νησιά είναι παραδεισένιο και επίσης το προσωπικό ήταν πολύ φιλικό και ευγενικό. Μας προσέφεραν πληροφορίες/ιστορία σχετικά με τον τρόπο που τα...νησιά και το αποκορύφωμα ήταν διακοπή για μεσημεριανό γεύμα στο Cala Rossa - Favignana πιο όμορφη azure χρωματιστά beach. Σίγουρα συνιστώ αυτό το τουριστικό.Περισσότερα\nΠήραμε το ταξίδι με το πλοίο και ήταν φανταστικό. Η θάλασσα ήταν όμορφη και λαμβάνουν καλή φροντίδα σας. Το φαγητό ήταν εξαιρετικό παρόλο που το σκάφος και τα ζυμαρικά και σύμπτυξης wince και φρέσκα φρούτα ήταν όλα εξαιρετικά και έρχονται ακόμη και να δείτε εάν...κάποιος από εμάς ήθελε περισσότερο. Πρέπει οπωσδήποτε να ταξιδέψετε με Blu γραμμές και θα θέλαμε να ευχαριστήσουμε Marisa για τα ευγενικά έκπτωση για όλους μας.Περισσότερα\nΌμορφη ημερήσια εκδρομή στα νησιά\nΑπολαύσαμε πραγματικά αυτό το ταξίδι το προσωπικό ήταν πολύ εξυπηρετικό και το φαγητό ήταν πεντανόστιμο. Δεν είχαμε αρκετό χρόνο για να εξερευνήσετε το Favignana και 0 - αξίζει κάθε δεκάρα\nΥπέροχο ταξίδι με το πλοίο για τα νησιά\nΤι υπέροχη μέρα - ταξίδι με πλοίο και να Favingana Levansa. Όμορφα νησιά. Μπορώ να το συστήσω αρκετά για αυτό. Το προσωπικό ήταν ευγενικοί, εξυπηρετικοί και πολύ διαφωτιστική. Φαγητό για το ταξίδι ήταν εξαιρετική με κρασί και νερό. Πολύ καλή σχέση ποιότητας/τιμής.\nΕξαιρετική ταξίδι με πλοίο\nΧρησιμοποιήσαμε αυτή την εταιρεία να πάτε για τα νησιά Egadi. Πήγαμε στο Trapani λιμάνι και πήραμε το ταξίδι με το πλοίο με έκπτωση στα Favigniana και 0. Το προσωπικό ήταν πολύ φιλικό και τα ζυμαρικά με σάλτσα πέστο που ήταν μέρος του ταξιδιού ήταν υπέροχο\nΛάβετε γρήγορα απαντήσεις από το προσωπικό του Blu Lines s.r.l. και από προηγούμενους επισκέπτες.


(Χ)άνει έδαφος ο ΑΠΟΕΛ, παραιτήθηκε ο Δώνης\nΣάββατο 28 Οκτωβρίου 2017 21:24\nΠολύτιμο βαθμολογικό έδαφος έχασε ο ΑΠΟΕΛ μένοντας στο 1-1 αντιμετωπίζοντας τον ουραγό Εθνικό Άχνας σε αναμέτρηση που διεξήχθη το απόγευμα του Σαββάτου στο πλαίσιο της 10ης αγωνιστικής για το κυπριακό πρωτάθλημα. Οι γηπεδούχοι ανέλαβαν τα ηνία μετά το πρώτο δεκάλεπτο και προηγήθηκαν στο 11’ έπειτα από έξοχη αντεπίθεση με τον Ιλουρίτζε να τροφοδοτεί τον Κυπριανού που πλάσαρε εύστοχα ανοίγοντας το σκορ.\nΣε γενικές γραμμές οι φιλοξενούμενοι έκαναν μία κάκιστη εμφάνιση στο πρώτο ημίχρονο. Στο δεύτερο ημίχρονο πάντως ανέβασαν «στροφές» με τον Ποτέ να ισοφαρίζει με σουτ εντός περιοχής στο 65’ . Δύο λεπτά αργότερα ο Αλωνεύτης είχε δοκάρι στο 67’ επιχειρώντας σουτ. Τα πλέον ενδιαφέροντα ήρθαν στο φινάλε την αναμέτρησης, όπου ο Γιώργος Δώνης υπέβαλλε παραίτηση προς τους διοικούντες τον ΑΠΟΕΛ.\n«Ό,τι πω θα το πω με μεγάλη ψυχραιμία και ηρεμία, είμαι πολλά χρόνια στο ποδόσφαιρο και έχω αντιμετωπίσει πολλές καταστάσεις. Αυτό που βλέπω στον αγωνιστικό χώρο δεν μου αρέσει και σημαίνει πως δεν μπορώ να επηρεάσω μέσω της προπόνησης. Αυτό σημαίνει πως η ευθύνη ανήκει σε μένα. Δεδομένη η παραίτησή μου στην διοίκηση, μπορώ να πάω να χαιρετήσω αύριο το πρωί και να τα έχω καλά με τον εαυτό μου. Στα τελευταία 35 λεπτά έγινε γελοιοποίηση του ποδοσφαίρου» δήλωσε ο 47χρονος τεχνικός μετά την ισοπαλία με τον Εθνικό στο Δασάκι.\nΕΘΝΙΚΟΣ ΑΧΝΑΣ: Μπογκαντίνοφ, Φιλίποφ, Ρόγκατς (85’ Χατζιάρος), Τσικάρσκι, Ενέσκου, Αρέστη, Κυπριανού, Ντόβμπνια, Παπαγεωργίου, Ιλουρίτζε (84’ Μουζίκ), Κιπιάνι.\nΑΠΟΕΛ: Γκουτίνιο, Μιλάνοφ (74’ Βινίσιους), Μερκής, Ρουέδα, Αλεξάνδρου (62’ Αλωνεύτης), Μοράις, Σόουζα, Ζαχίντ, Σαλάι, Εφραίμ (62’ Ντε Καμάργκο), Ποτέ.


Φεβρουαρίου | 2011 | Ο άνθρωπος του μετρό\nΗμερολόγιο ενός εργαζομένου – Ημέρα 8η: Νόμος είναι η γκρίνια του εργάτη\nPosted by The_Stranger under Σκέψεις... | Ετικέτες: Δουλειά,Εξάρχεια,Ημερολόγιο,Προσωπικά,Συνθήματα,Τοίχοι,Φωτογραφία |\nκρίνοντας από τις πρώτες μου μέρες στη δουλειά, και συγκρίνοντάς τις με τον τρόπο που ζούσα σαν άνεργος, μπορώ να πω με βεβαιότητα ότι ο Θεός δεν είχε καμία πρόθεση να μας βάλει να δουλεύουμε όταν μας δημιούργησε. Βλέπεις, μας δημιούργησε σε έναν Παράδεισο, με την προοπτική να καθόμαστε όλη μέρα, να παίζουμε με τα ζώα και να τρώμε φρούτα και ψάρια, κι όχι να ταλαιπωρούμαστε όλη μέρα μπροστά από έναν υπολογιστή, ή ένα αυτοκίνητο, ή μία οικοδομή, ή κάτι τέτοιο τέλος πάντων. Η μαλακία είναι ότι πήγαμε κόντρα στον κατασκευαστή μας, τρώγοντας το γαμημένο το μήλο, και άρα κόντρα στη φύση μας, και γι’αυτό είμαστε αναγκασμένοι να κάνουμε πράγματα που δε μας είναι φυσικά για να επιβιώσουμε. Ή τουλάχιστον αυτή είναι μία αιρετική, αστήριχτη, χριστιανικής εμπνεύσεως θεωρία που μόλις επινόησα, και εδώ που τα λέμε δεν είναι λιγότερο σοβαρή από κάτι θεότρελες «επιστημονικές» απόψεις που ακούς πού και πού.\nΗ θεωρία μου, λοιπόν, είναι ότι ο άνθρωπος δεν είναι προορισμένος να δουλεύει. Η δουλειά, τα λεφτά, η κοινωνική καταξίωση και όλες αυτές τις μαλακίες είναι απλά κοινωνικά κατασκευάσματα, που κάποιο καταχθόνιο, σαδιστικό ανθρώπινο μυαλό επινόησε για να κάνει δύσκολες τις ζωές όλων των ανθρώπων που θα ζήσουν στον πλανήτη μέχρι τον πυρηνικό πόλεμο που θα μας εξοντώσει όλους. Και όχι απλά τα επινόησε, αλλά τα επέβαλε κιόλας – καλοί μαλάκες ήταν κι αυτοί που τα δέχτηκαν με ενθουσιασμό, νομίζοντας ότι θα έκαναν τη ζωή τους καλύτερη. Πού να ήξεραν τι τους (και μας) περίμενε.\nΞέρω τι θα μου πεις: Ότι αν τα σκέφτομαι αυτά από την δεύτερη εβδομάδα στη δουλειά, τι να πει και ο Χ μεροκαματιάρης, που δουλεύει 35 χρόνια σερί, και βλέπει τον εαυτό του σε δέκα χρόνια συνταξιούχο, με μία σύνταξη της πείνας και τον φρικτό θάνατο να φαίνεται ευχάριστη αλλαγή από την εφιαλτική ζωή του. Σύμφωνοι, είμαι μικρός ακόμα, και νιούφης στη δουλειά. Αλλά αυτός δεν είναι λόγος να μην γκρινιάζω. Για την ακρίβεια, δεν υπάρχει κανένας καλός λόγος για να μην γκρινιάζεις για οτιδήποτε. Η γκρίνια είναι ζωή, και η ζωή δίνει τόσες λαβές για γκρίνια, που είναι σαν να σε ενθαρρύνει να γκρινιάξεις. Γιατί να της χαλάσω το χατίρι;\nΜιλώντας συγκεκριμένα για τη δουλειά μου, δεν μπορώ να έχω παράπονο. Οι συνάδελφοί μου είναι ευχάριστοι, οι αρμοδιότητές μου είναι τόσες πολλές που δε βαριέμαι ποτέ, το ωράριο είναι σχετικά φυσιολογικό – το Internet είναι το μόνο που με κάνει να θέλω να γκρινιάξω, γιατί σέρνεται σαν τετραπληγικός βραδύποδας με αρθριτικά, αλλά υποθέτω ότι δεν μπορείς να τα έχεις όλα. Φαντάζομαι ότι σε λίγες εβδομάδες θα έχω απηυδήσει από την κατάσταση και θα βρίζω τον πάροχο νυχθημερόν, εκτονώνοντας τη δεδομένη ανάγκη μου για ανελέητη γκρίνια. Για την ώρα, προτιμώ να γκρινιάζω για τον θεσμό της εργασίας γενικότερα, παρά για τη δική μου δουλειά.\nΕπίσης, αν θέλω να γκρινιάξω (που θέλω, προφανώς) θα κάνω μία αναφορά και στις απεργίες των Μέσων Μαζικής Μεταφοράς. Ξέρεις, γενικά είμαι υπέρ των απεργιών. Ναι, σε αδικούν, σου πίνουν το αίμα, οπότε κάνεις κι εσύ το μόνο που μπορείς: Δεν πηγαίνεις στη δουλειά σου, στερώντας τις (όχι πάντα) πολύτιμες υπηρεσίες σου από το κράτος και τους πολίτες. Λογικό. Κι ας ταλαιπωρηθούμε και εμείς οι υπόλοιποι λίγο, δεν πειράζει, σκέφτεσαι «τουλάχιστον υπάρχουν ακόμα αυτοί που διεκδικούν τα δικαιώματά τους», αρκεί να είναι δίκαια τα αιτήματά τους. Στη συγκεκριμένη περίπτωση, βέβαια, τα αιτήματα δεν είναι καθόλου δίκαια, και γι’αυτό οι αλητεσλερεσεργατοπατέρες δεν έχουν την παραμικρή στήριξη από τον κόσμο. Όχι μόνο επειδή τον ταλαιπωρούν, αλλά επειδή δεν συμφωνεί κανένας με τις διεκδικήσεις τους. Δηλαδή εγώ του ιδιωτικού τομέα είμαι μαλάκας που δεν παίρνω «επίδομα εκκίνησης υπολογιστή» ή «επίδομα κολατσιού πάνω στο πληκτρολόγιο με τα ψίχουλα να χώνονται κάτω από το Ctrl και να μην πατιέται μετά»; Να πας να γαμηθείς απ’όλες τις τρύπες που σου έδωσε ο θεός, βλάκα συνδικαλιστή. Κι από τον αφαλό.\nΑυτά περίπου σκεφτόμουν την περασμένη Τρίτη, που είχαν όλα τα ΜΜΜ απεργία και ταλαιπωρήθηκα αφάνταστα για να πάω στη δουλειά μου και να γυρίσω μετά σπίτι (άσε που πλήρωσα 9 ευρώ ταξί, όσο θα κόστιζαν τα εισιτήριά μου για να μετακινηθώ από και προς τη δουλειά μου για τρεις μέρες – ποιος θα μου τα πληρώσει αυτά; Θα φταίω εγώ μετά να πω ότι για τρεις μέρες «δεν πληρώνω-δεν πληρώνω» εισιτήριο;). Αλλά, παραδόξως, ισχύει εδώ το «ουδέν κακόν αμιγές καλού», αφού στα πλαίσια της ταλαιπωρίας μου είπα τουλάχιστον να κάνω και μια βόλτα και να βγάλω καμιά φωτογραφία, να μην πάει χαμένος ο κόπος. Και το έκανα στα αγαπημένα μου Εξάρχεια, που όπου κι αν γυρίσεις το βλέμμα σου, θα δεις κάποιο σύνθημα γραμμένο. Και με αυτές τις φωτογραφίες θα σε αφήσω για σήμερα – ελπίζω να βρω το κουράγιο να σου ξαναγράψω σύντομα. Αλλά δεν υπόσχομαι τίποτα.\nΚλασικό, θα μου πεις, αλλά δεν το είχα στη συλλογή μου. Το είχα βγάλει παλιότερα στου Ζωγράφου, αλλά κάπου το έχασα μετά. Push the button.\nΝομίζω ότι η εκδοχή "ζήτω το sex" μου αρέσει περισσότερο.\nΜπα, δεν αξίζει. Δεν είχα τίποτα αξίας, ούτως ή άλλως.\nΓια να πω την αλήθεια, εγώ είμαι 8 ώρες στη δουλειά για μια ώρα ξάπλα στο κρεβάτι να παίζω PSP για να χαλαρώσω. Δεν το λες και γκλαμουριά.\nΠόσο πολύ με εκφράζει αυτό. "Βόλτες στους δρόμους". Έτσι απλά.\nΡώτα την Πέγκυ Ζήνα, έχει τις ίδιες ανησυχίες.\nΕγώ δεν είμαι ευτυχισμένος. Είμαι υπηρέτης.\nΠροσοχή στις λεπτομέρειες: Το Λ είναι υψωμένο στο τετράγωνο. Είναι σαλονικιώτικο "λλ".\nΑυτό που ξεκίνησε σαν "αίμα και σπέρμα", κατέληξε ένα αηδιαστικό συνονθύλευμα.\nΕπίσης, αυτό που ξεκίνησε σαν "αίμα και σπέρμα" κατέληξε χιτ του Σάκη Ρουβά. Ακόμα πιο αηδιαστικό.\nΉ εγώ είμαι βλάκας, ή αυτός που το έγραψε ήταν μαστουρωμένος, γιατί δεν καταλαβαίνω Χριστό.\nΜην κάνεις σήμερα αυτό που θα μπορούσες να είχες κάνει χθες.\nAtenistas, μπορείτε να σταματήσετε τις δράσεις σας. Οι πολίτες δεν θεωρούν πια την πόλη άσχημη.\nΚαι πάνω στον γύψο, κάποιος υπέγραψε ως "ΔΝΤ".\nΑυτό δεν κατάλαβα αν είναι συγκεκαλυμμένη οπαδική προπαγάνδα από Ολυμπιακούς ή αντι-οικολογικό μήνυμα.\nΆσε, μια φορά πήγα σε παγοδρόμιο και έφαγα τα μούτρα μου. Δεν είναι για μένα αυτά.\nΚατάλαβες, Νταίζη; "Κατάλαβα", να λες.\nΟρίστε, οι ίδιες οι συνθήκες δηλώνουν απερίφραστα ότι έχουν ωριμάσει. Η Μπάγερν Μονάχου δεν ξέρω πού κολλάει.\nΧεστήκαμε, τώρα βλέπουμε την Lady GaGa, που είναι ξανθιά.\nΚουφάλες πλαστικοί χειρούργοι, μισές δουλειές κάνατε.\nΟι άνδρες δεν κλαίνε. Μονάχα πονάνε. Τάδε έφη Μαζωνάκης.\nΈνα παράξενο πράγμα, αλλά νιώθω μια φοβερή ταύτιση με αυτό εδώ.\nΘα συμφωνούσε; Ή θα στριφογύριζε στον τάφο;


για την δολοφονία της Κάρολαϊν Κράουτς τον Μάιο του 2021. Όμως αναφέρει, τα στοιχεία στην υπόθεση είναι αυταπόδεικτα, εκκωφαντικά και δεν καταλείπεται καμία αμφιβολία ότι αυτός είναι ο φυσικός αυτουργός.\nΕιδικότερα, ενόψει της σημερινής ετυμηγορίας για τον κατηγορούμενο Μπάμπη Αναγνωστόπουλο η εισαγγελέας ζήτησε να κριθεί ένοχος για ανθρωποκτονία από πρόθεση τελεσθείσα σε ήρεμη ψυχική κατάσταση, κακοποίηση ζώου και για τα πλημμελήματα της ψευδούς καταγγελίας επειδή κατέστησε άλλους ύποπτους των πράξεών του και της ψευδούς κατάθεσης κατ’ εξακολούθηση.\nΗ εισαγγελέας, η οποία μάλιστα δήλωσε συγκλονισμένη από τη δολοφονία, έκανε λόγο για μία υπόθεση που ενέχει στοιχεία ανθρώπινης τραγωδία και εμφανίστηκε πεπεισμένη πως «θα αποδοθεί δικαιοσύνη» αλλά δε θα υπάρξει ηθική δικαίωση για το μωρό και τους γονείς της Κάρολαϊν.\nΌπως ανέφερε στην αγόρευσή της η εισαγγελική λειτουργός «Να κριθεί ένοχος, τέλεσε τα εγκλήματα που κατηγορείται. Να απορριφθεί ότι τέλεσε την ανθρωποκτονία σε κατάσταση βρασμού. Όλη αυτή η υπόθεση ενέχει τα στοιχεία της τραγωδίας. Σίγουρα θα αποδοθεί Δικαιοσύνη αλλά δεν θα υπάρξει ηθική δικαίωση για τα θύματα που ζουν. Για το παιδί κυρίως και την μητέρα της Καρολάιν. Τα τραύματα είναι βαθιά. Το πρόσωπο της Καρολάιν θα στοιχειώνει τη ζωή του…. Αν ένας άνθρωπος καταλάβαινε το βάρος του τι έχει διαπράξει. Θα σιωπούσε και θα αναλάμβανε την ευθύνη. Ζήτησε συγνώμη. Εγώ θα πω ότι η ανθρωποκτονία με πρόθεση υπερβαίνει τα όρια της Δικαιοσύνης… Τώρα είναι αντιμέτωπος με το Θεό, από τον οποίο ο ίδιος ζήτησε συγνώμη».\nΗ ίδια ζήτησε επιπλέον να κριθεί ένοχος ο Αναγνωστόπουλος και για τα πλημμελήματα που αντιμετωπίζει της ψευδούς καταγγελίας και της ψευδούς κατάθεσης κατ’ εξακολούθηση, τονίζοντας πως επιχείρησε να παραπλανήσει τις διωκτικές και να συγκαλύψει τα εγκλήματα του.\n«Αν υπάρχει ένα κοινό χαρακτηριστικό σε όλα τα εγκλήματα είναι ότι ο κατηγορούμενος υποτιμά τη νοημοσύνη των άλλων. Έφτιαξε ένα σκηνικό, άσκησε ασυλλόγιστη και υπέρμετρη βία προσπαθώντας να μας πείσει ότι οι άγριοι ληστές προκάλεσαν ασφυκτικό θάνατο στο θύμα επειδή αντιστάθηκε ενώ τους είχε δώσει χρήματα» τόνισε η εισαγγελέας.\nΤο μοιραίο λάθος του δράστη που τον πρόδωσε\n«Θεία δίκη» χαρακτήρισε την αμέλεια του κατηγορουμένου να αφαιρέσει το ρολόι της Καρολάιν. «Ο κατηγορούμενος ξέχασε να αφαιρέσει το ρολόι της Καρολάιν και αυτό είναι Θεία Δίκη γιατί έδωσε αρκετά στοιχεία», σημείωσε η κ. Σταθουλοπούλου συμπληρώνοντας πως «ο θάνατος της Καρολάιν ήταν αγωνιώδης».\n«Όταν ξεκίνησε να φράζει τις αεροπόρους οδούς της Καρολάιν είναι βέβαιο ότι ένιωθε τους κραδασμούς από την ασφυξία» εξήγησε η εισαγγελική λειτουργός και αναφέρθηκε σε όσα περιέγραψε ο κατηγορούμενος. «Είναι συγκλονιστικό ότι ο χρόνος που ενήργησε ήταν πολύς και μπροστά στα μάτια εξελίχθηκαν όλα τα ασφυκτικά συμπτώματα. Κατά την κρίση μου είχε χρόνο να κάνει πίσω βλέποντας τα συμπτώματα της γυναίκας του. Τα 60 δευτερόλεπτα είναι μεγάλος χρόνος για να κάνει πίσω. Δεν λειτούργησε καμία αναστολή. Αρχικά ανέφερε ότι προέβη σε εναγκαλισμό, όχι εύστοχος ορος, μόνο αν δεχτούμε ότι ήταν εναγκαλισμός θανάτου» είπε.\n«Την πλάκωσε με όλο του το σώμα για να μην αντιδράσει. Καταδείχθηκε κατά τη διάρκεια της διαδικασίας ότι το smartwatch και τα 17 βήματα που κατέγραψε ήταν οι κινήσεις των χεριών της. Ο κατηγορούμενος γνώριζε ότι μπορεί να ακούσουν οι γείτονες. Ούτε κατά διάνοια δεν είναι πιστευτό ότι την άφησε όταν νόμιζε ότι έχει λιποθυμήσει. Την άφησε όταν βεβαιώθηκε ότι ήρθε το τέλος», σημείωσε η εισαγγελέας.\nΤο εν βρασμώ ψυχικής ορμής απορρίπτεται\nΗ εισαγγελέας ζήτησε να απορριφθεί το αίτημα του κατηγορούμενου ότι τέλεσε το έγκλημα εν βρασμώ ψυχικής ορμής. Η εισαγγελέας ανέφερε:\n«… Ο κατηγορούμενος δυναμίτισε την υπερασπιστική του γραμμή. Δυσκολεύτηκε πολύ να περιγράψει μια κατάσταση που να αποδεικνύει υπερδιέγερση. Αρκέστηκε στο να επιρρίψει ευθύνες στο θύμα, μίλησε για εξάρσεις θυμού της Καρολάιν. Είπε εκείνο το βράδυ, το θύμα απώθησε το μωρό στο λίκνο. Είπε ότι αυτό τον κινητοποίησε. Του ζητήθηκε να μας πει γιατί ωθήθηκε στην απώλεια διαύγειας. Δεν περιέγραψε όμως κάτι βίαιο.\n»Ο μηχανισμός του θανάτου έλαβε χώρα ενώ το θύμα κοιμόταν. Μάλιστα, ο κατηγορούμενος έκανε την αυτοκριτική του ως σύζυγος. Πραγματικά με όλο το σεβασμό στη θέση του, πολλές φορές αναρωτήθηκα κατά την απολογία του, αν καταλάβαινε αν έχει επαφή με το περιβάλλον και αν καταλαβαίνει τι λέει. Επιμήκυνε την απολογία του επί ώρες για να φτάσει στο έγκλημα, για να μας πείσει ότι κάτι απρόσμενο έγινε εκείνο τα βράδυ και κατέληξε σε αυτό το τέλος.\n»Καθώς ο χρόνος περνούσε είναι απορίας άξιον πως εξακολουθούσε να έχει θυμό και γιατί συνεχώς ζητούσε συγγνώμη από το θύμα που κοιμόταν. Τα απέδωσε όλα σε σπασμωδικές κινήσεις ακόμη και το δέσιμο των χεριών του θύματος πισθάγκωνα. Δεν μπορούσε βάσιμα να ισχυριστεί ότι ήταν επικίνδυνη η Καρολάιν για το μωρό. Μας μίλησε για αδέξια κίνηση της μητέρας προς το μωρό χωρίς καμία σκοπιμότητα. Όμως ο ίδιος μας έλεγε ότι ήταν υπεροχή μητέρα, γενναία και ώριμη. Επομένως πού καταλήγουμε; Διατυπώνω τη σκέψη ότι φόνος έγινε για ασήμαντη αφορμή.\n»Ο ίδιος πολύ καλά στο βάθος της ψυχής του γνωρίζει ότι δεν υπήρχε καμία προφανής αιτία. Κοίμισε το παιδί στον καναπέ και ανέβηκε να σκοτώσει. Ήταν αποφασισμένος να σκοτώσει. Όλα αυτά που είπε ότι τράβαγε τα μαλλιά του και έκλαιγε δεν συνάδει με τις καταθέσεις των αστυνομικών ούτε με τη δολοφονία του σκυλιού.\n»Έχω την εικόνα ενός ανθρώπου που δεν έχει την αίσθηση της συντριβής. Ακόμη και το επιχείρημα ότι σκότωσε θολωμένος καταρρίπτεται από το ότι ο ίδιος εναπόθεσε στο σώμα της νεκρής μάνας το παιδί. Είχε επίγνωση της αδιανόητης σκληρότητάς του. Ήθελε να καταστήσει το παιδί μέρος του σκηνικού του φόνου. Για να παραμείνει εκείνος αλώβητος από την αστυνομική διαδικασία που ακολουθούσε. Η βία που ασκήθηκε ήταν τέτοια που της παραμόρφωσε το πρόσωπο. Το ζώο βασανίστηκε όσο και η κοπέλα».\nΓια τη δολοφονία του ζώου: «Απίστευτη σκληρότητα»\nΙδιαίτερη αναφορά έκανε η εισαγγελική λειτουργός στην θανάτωση της Ρόξυ από -ώστε να φανεί πιστευτή η εκδοχή της ληστείας- επισημαίνοντας πως πρόκειται για μία πράξη για αδιανόητη σκληρότητα. «Ο κατηγορούμενος οργανώθηκε ταχύτατα και σκότωσε το σκυλί με αδιανόητη σκληρότητα. Το ζώο βασανίστηκε όπως και η κοπέλα, φάνηκε η προσπάθεια του να σωθεί χωρίς να τα καταφερει. Ήταν κάτι σημαντικό για την Κάρολαιν. Όσο κι αν λέει οτι αγαπούσε το ζώο όπως η Κάρολαϊν, αυτό δεν μπορεί να γίνει πιστευτό.\nΓια κατάθεση Μυλωνοπούλου\nΛίγο πριν την ολοκλήρωση της αγόρευσης της, η εισαγγελέας αναφέρθηκε και στην κατάθεση της συμβούλου ψυχικής υγείας Ελένης Μυλωνοπούλου την οποία η υπεράσπιση του Μπάμπη Αναγνωστόπουλου έχει ζητήσει να μη ληφθεί υπόψη.\nΗ εισαγγελέας τόνισε πως δεν κατέθεσε ως μάρτυρας ειδικού σκοπού αλλά αναφέρθηκε σε όσα αποκόμισε από την επαφή της με το ζευγάρι. «Η μαρτυρία της θα αξιολογηθεί όπως και οι υπόλοιπες καταθέσεις. Οι δικαστές ακολουθούν τη συνείδηση τους» τόνισε η εισαγγελέας.


“Η Πάτρα του Τεύκρου” & “Πως μπορείς να αλλάξεις το παρελθόν σου; ” Φωτο-Ντοκυμανταίρ – Teucris\nΑρχική Σελίδα » Teucris Books » “Η Πάτρα του Τεύκρου” & “Πως μπορείς να αλλάξεις το παρελθόν σου; ” Φωτο-Ντοκυμανταίρ\nαπό Teucris|δημοσιευμένο 1 Μαΐου 2019\nΤι με δίδαξε εμένα η Πάτρα\nΈμεινα κατάπληκτος όταν διαπίστωσα πως σε μία από τις σκοτεινότερες περιόδους της ανθρωπότητας και εννοώ στην Ναζιστική Γερμανία (1933-1945) κανείς δεν έγραψε τίποτα! Και όχι μόνον αυτό: Κανείς δεν δημιούργησε τίποτα!\nΕίναι κυριολεκτικά απίστευτο και με άφησε άφωνο. Αντιθέτως στην πολύ θλιβερή περίοδο της Δημοκρατίας της Βαϊμάρης (1919-1933) στην ίδια χώρα η δημιουργικότητα οργίασε. Δεκατέσσερις Γερμανοί επιστήμονες, καλλιτέχνες, άνθρωποι των Γραμμάτων τιμήθηκαν με το πολύτιμο βραβείο Νόμπελ.\nΈνα από τα πολλά δημιουργήματα αυτής της περιόδου είναι και το ντοκυμανταίρ μου για την Πάτρα.\n“Η Πάτρα του Τεύκρου”\n“Πως μπορείς να αλλάξεις το παρελθόν σου; ”\nΨάχνοντας στην ιστορική εγκυκλοπαίδεια του “Ηλίου” για τον “χρόνο” ανακάλυψα τυχαία διπλωμένο και πολύ προσεκτικά τοποθετημένο στο εξώφυλλο ένα σχεδιάγραμμα, σαν χάρτη. Είχε τοποθετηθεί προφανώς εδώ και πολλά χρόνια και είχε περάσει απαρατήρητος γιατί ήταν πολύ έντεχνα κρυμμένος. Είχε διάφορα αφηρημένα σκίτσα σχεδιασμένα και μαζί ένα μήνυμα:\n“Ακολούθησε τα σημεία στον χάρτη και μάθε πως μπορείς να αλλάξεις το παρελθόν σου. Αποκρυπτογράφησε τα σύμβολα και θα ανακαλύψεις την απάντηση.”\nΔεν δυσκολεύτηκα καθόλου να αναγνωρίσω στα σύμβολα τις τοποθεσίες της πόλης της Πάτρας… της 5ης αρχαιότερης πόλης της Ευρώπης. Καθόλου απίθανο σκέφτηκα να κρύβεται η απάντηση εδώ για αυτό το μυστικό…\nΑυτά συνέβησαν τον Σεπτέμβριο του 2016. Τότε αποφάσισα να επισκεφθώ όλα αυτά τα σημεία, τα οποία μου υποδείκνυε ο χάρτης, να τα κινηματογραφήσω και να σημειώσω τις εντελώς αυθόρμητες σκέψεις μου, οι οποίες θα μου έρχονταν στο μυαλό βλέποντας κάθε ένα από αυτά τα σημεία…\nΚαι κάπως σαν ένα παιγνίδι αποφάσισα τον αμέσως επόμενο μήνα να περιπλανηθώ στην πόλη και να αναζητήσω την απάντηση σε αυτό το τόσο σπουδαίο μυστικό.\nΕιλικρινά δεν το πίστευα αλλά στην χειρότερη περίπτωση θα ήταν ένα όμορφο ταξίδι. Και αφού όλα αυτά θα συνέβαιναν τον Οκτώβριο αποφάσισα να ονομάσω αυτήν τη σπουδή:\n“Η Πάτρα του Τεύκρου”…\nΕάν ανακάλυπτα και την απάντηση θα είχα το μεγαλύτερο δώρο της ζωής μου!\nΚάθε πρωί σχεδόν κάθε ημέρας του Οκτωβρίου, ξεκινούσα για κάποιο σημείο. Έτυχε αυτός ο Οκτώβρης του 2016 να ήταν συνεχώς συννεφιασμένος… Σαν την απάντηση του ερωτήματος…\nΕκεί, όπου η σκιά δείχνει το χρόνο…count the time through the shadow of the sun – να μετρήσει τον χρόνο μέσα από την σκιά του ήλιου\nΑπό τη σκιά μπορείς να μετρήσεις τον χρόνο. Φώτισε με τον τρόπο σου και η νέα σκιά θα δημιουργήσει νέο χρόνο. Βλέπεις τις ρωγμές; Ο χρόνος έχει ρωγμές και μέσα από αυτές μπορεί να περάσει το φως. Σκιά όμως δημιουργούν μόνο τα αδιαπέραστα υλικά. Μάθε λοιπόν πως από το σκοτεινότερο θα έχεις και την πιο πυκνή σκιά.\nΠοτέ μην φοβάσαι το άγνωστο. Φώτισέ το και η σκιά του θα σου αποκαλύψει το χρόνο και την αλήθεια…\nΕκεί, όπου ο Ουρανός ζωγραφίζει\n…paint the sky – να ζωγραφίσει τον ουρανό\nΟ ουρανός είναι άπειρος και ανοιχτός… Είναι απόλυτα ελεύθερος… Εάν θέλεις να επιτύχεις πρέπει να του δώσεις εσύ σχήμα. Πρέπει να τον ζωγραφίσεις. Τότε θα συνδυάσεις το άπειρο του ουρανού με την δική σου θέληση.\nΠροτομή του Miguel de Cervantes\nΗ ζωή και η επιτυχία μετά τα 55… life and success after 55\nΟ σπουδαιότερος ίσως μυθιστοριογράφος, ο συγγραφέας του Δον Κιχώτη δημιούργησε το αριστούργημά του μετά τα 56 του έτη. Μάλιστα μετά από πάμπολλες και φοβερές κακουχίες και οικονομικές δυσκολίες. Και χωρίς το ένα του χέρι, το οποίο το έχασε πολεμώντας γενναία στην Ναυμαχία της Ναυπάκτου πολύ νέος… Καμία κακουχία και δυσκολία όμως δεν τον εμπόδισε από το στόχο του…\nΑτένισε το μέλλον σου χωρίς όρια, όπως ο Θερβάντες και δημιούργησε… Ποτέ δεν είναι αργά να ξεκινήσεις οτιδήποτε…\n…contemplate the future being older than 55 years old and at the same time has being fought in Battle of Lepanto 30 years ago – να ατενίσει το μέλλον όντας μεγαλύτερο από 55 ετών ενώ την ίδια ώρα να έχει πολεμήσει στην ναυμαχία της Ναυπάκτου 30 χρόνια νωρίτερα\nΕκεί, όπου τα δύο λιμάνια συναντώνται\n…wonder about the vainness and the temporary of the human power – να αναρωτηθεί για την ματαιότητα και το πρόσκαιρο της ανθρώπινης δύναμης\nΤίποτα δεν είναι σίγουρο στη ζωή. Σήμερα μπορεί να έχεις τεράστια δύναμη αλλά αυτό μπορεί να αλλάξει στο μέλλον. Κανείς δεν είναι τόσο ισχυρός όσο νομίζει, ούτε και εσύ όμως. Η δύναμις ρέει και τα δοχεία, τα οποία την κρατάνε μπορεί εύκολα να σπάσουν. Μείνε όρθιος, όπως ο πύργος και στάσου εκεί αγέρωχος. Θα αλλάξει…\nΕκεί, όπου χορεύουν οι νύμφες και να λατρέψει τα αγάλματα και την τέχνη\n…worship statues and art – να λατρέψει τα αγάλματα και την τέχνη\nΜην υποκρίνεσαι. Μην παίζεις θέατρο. Μην υποκρίνεσαι. Ζήσε τη δική σου ζωή, όχι τη ζωή, την οποία σου επιβάλλουν οι άλλοι. Μην χαραμίζεις τη ζωή σου με το να ζεις τη ζωή κάποιου άλλου… Και μην ξεχνάς: ο Απόλλων είναι ο Θεός του ήλιου. Ζήσε μέσα στο ΦΩΣ!\nΕκεί όπου μεθάει ο Διόνυσος\n…get drunk a God (Dionysus) – να μεθύσει έναν Θεό (Διόνυσο)\nΜην διστάσεις να μεθύσεις έναν θεό. Οι θεοί φθονούν την ευτυχία των ανθρώπων. Ξεγέλασέ τους! Μετέτρεψε τη θάλασσα σε γλυκόπιοτο οίνο και κέρασέ τους. Ζάλισέ τους και όσο ευρίσκονται στην απόλαυση της μέθης άνοιξε πανιά για την ευτυχία και τους στόχους σου. Ο οίνος καταργεί τη λογική και απελευθερώνει το νου και τη ζωή. Κανείς λογικός ποτέ δεν έκανε σπουδαία πράγματα. Μέθα τη ζωή και γίνε “τρελός”!\nΕκεί όπου η Πάτρα και η Πόλη πιάνονται χέρι-χέρι\n…feel the end of Byzantine Empire – να νοιώσει το τέλος της Βυζαντινής Αυτοκρατορίας\nΣτις σκοτεινές περιόδους και τα δύσκολα, χαμήλωσε, ταπεινώσου. Δες τους τρούλους του υπέροχου αυτού ναού. Δεν είναι οξείς, όπως οι μιναρέδες ή οι παγόδες. Είναι ομαλοί και χαϊδεύουν τον ουρανό, αλλά ούτε και σέρνονται στο έδαφος. Αρμονικά ισορροπούν μεταξύ του ουρανού και της γης. Περίμενε… Θα έλθει η κατάλληλη ώρα…\nΤα λουλούδια του χρόνου – flowers of the time\nΟ χρόνος “γυρίζει” όπως οι δείκτες. Κάνε τον πολύτιμο. Κάνε τον να γυρίζει επάνω σε άνθη και λουλούδια. Μην τον χαραμίζεις. Δεν θα τον συναντήσεις πάλι. Οι ευωδιές όμως των λουλουδιών θα σε συντροφεύουν πάντα.\nΣιντριβάνια Πλ. Γεωργίου Α΄\nΟι Πηγές της Ζωής στο Κέντρο\nΔες το νερό… Ρέει… Δεν έχει δικό του σχήμα, ούτε μπορείς να το πιάσεις. Μόνο μπορείς να το αισθανθείς. Ποτέ δεν είναι δικό σου. Αλλά μπορείς να το μαζέψεις σε όποιο δοχείο θέλεις. Και με όποιο σχήμα. Μπορείς επίσης και να το αδειάσεις. Όλα είναι στο μυαλό σου. Άδειασε τις κακές σκέψεις και γέμισε το δοχείο σου με νερό. Μόνο πρόσεξε και το δοχείο σου να είναι όμορφο… Το νερό ρέει… Το ίδιο και ο νους σου…\n…feel the pain of WWI but now smell the flowers and watch the snails struggling to the top – να νοιώσει τον πόνο του Α’ΠΠ αλλά τώρα να μυρίσει τα λουλούδια και να παρατηρήσει τα σαλιγκάρια να αγωνίζονται για την κορυφή\nΑυτό ήταν ένα νοσοκομείο… Τόσος πόνος έχει περάσει από εδώ μέσα. Στην διάρκεια του Α΄ΠΠ ήταν γεμάτος από φρικτά τραυματισμένους από τον πόλεμο. Ο πόνος… είναι σύμφυτος με την ζωή… Δες όμως τώρα τι ηρεμία αποπνέει. Πάει χάθηκε… Ο πόνος είναι δεδομένος… Το τέλος της ζωής τον καταργεί. Αυτό μην το ξεχνάς ποτέ. Αλλά δεν έχεις το δικαίωμα να δραπετεύσεις από τη ζωή.\nΔες τα σαλιγκάρια… Αγωνίζονται αντίθετα από την βαρύτητα να ανέβουν ψηλά. Το μάρμαρο είναι υγρό και κουβαλούν το καβούκι τους. Ανεβαίνουν όμως… Αυτή είναι η ζωή. Με όποιο φορτίο οφείλεις να συνεχίσεις να ανεβαίνεις…\nΚαι με όσες δυσκολίες. Τι όμορφη που είναι η ζωή…\nΕδώ που κυριαρχούσε κάποτε ο πόνος, σήμερα κυριαρχεί η ομορφιά…\nΠροσφυγικά Αγίας Αικατερίνης\n…walk through the streets of 1923 as a refugee – να περπατήσει σαν πρόσφυγας στους δρόμους του 1923\nΤα βλέπεις αυτά τα χαλάσματα; Αυτά τα άθλια σπίτια… Νομίζεις. Σου φαίνονται τόσο παράξενα και απόμακρα; Κι όμως από τη μια στιγμή στην άλλη μπορεί να βρεθείς στην προσφυγιά χωρίς τίποτα. Τότε αυτά θα σου φαίνονται παλάτια. Οι πρόσφυγες ήταν πονεμένοι αλλά όχι κακομοίρηδες. Ότι ζει μπορεί να δημιουργήσει πάλι. Δες τα και σκέψου. Αγάπησέ τα. Μπορεί κάποτε να τα ονειρεύεσαι σαν παλάτια. Κι αν συμβεί κάτι τέτοιο να τα κάνεις παλάτια. Πρόσεχε τη ζωή σου. Καλύτερα πρόσφυγας παρά νεκρός.\nΥψηλά Αλώνια – Άγαλμα ΠΠ Γερμανού\nΕκεί, όπου θερίζεις την χαρά\n… think about of how an empire declines – να αναλογισθεί πως μία αυτοκρατορία παρακμάζει\nΚάποτε εδώ αλώνιζαν το στάρι. Σήμερα είναι η πιο όμορφη πλατεία. Σήμερα θερίζεις εδώ την χαρά. Όλα αλλάζουν. Δες το άγαλμα. Σκέψου πως κάποτε ήταν αυτοκρατορίες, οι οποίες φαίνονταν ανίκητες και πανίσχυρες. Κι όμως. Διάβασε την ιστορία. Δες τους χάρτες. Πριν από 100 χρόνια υπήρχαν δυνάμεις, από τις οποίες ίχνος δεν έμεινε. Με ένα λάβαρο και την ψυχή σου μπορείς να αλλάξεις τον κόσμο. Εσύ σχεδιάζεις τώρα τον επόμενο χάρτη.\nΕκεί, όπου συναντήθηκαν οι Ιππότες της Στρογγυλής Τραπέζης\n…meet knights of the medieval age – να συναντήσει τους Ιππότες του μεσαίωνα\nΓνώρισε και δέξου και τους άλλους. Μάθε από τους άλλους πολιτισμούς. Μην υποτιμάς τίποτα. Πάρε το καλύτερο και κάνε το δικό σου αφού το βελτιώσεις. Μην φοβάσαι το άγνωστο και την διαφορετικότητα.\nΠερπάτησε στα στενάκια της ζωής. Νοιώσε τις πίκρες και τους καημούς, αλλά και την δύναμη της ψυχής. Δίπλα από τα κάστρα υπάρχει η ζωή. Μην ξεχνάς πως τα φρούρια προστατεύουν όσους είναι μέσα αλλά και τους εγκλωβίζουν. Καλύτερα να τα βλέπεις και να μπορείς να πετάξεις μακριά παρά να είσαι μέσα.\nΜην ξεχνάς όμως τα ίχνη σου, πως είναι ορατά. Κάποιος θα τα ανακαλύψει. Γι’ αυτό να είναι ίχνη χαράς και δύναμης.\nΓραμμές του Τραίνου\n…feel the brutality of concentration camps but now smelling the hope – να νοιώσει την ωμότητα των στρατοπέδων συγκέντρωσης αλλά μυρίζοντας την ελπίδα\nΜην ξεχνάς πως δυστυχώς Homo Homini Lupus… Ο άνθρωπος είναι λύκος ως προς τον άνθρωπο. Τα μεγαλύτερα εγκλήματα γίνονται από τον άνθρωπο. Ο Θεός είναι πάντα εκεί, αλλά λείπει ο άνθρωπος. Ωστόσο ένα λουλούδι θα σου θυμίζει πάντοτε πως δεν πρέπει να χάσεις την πίστη και την ελπίδα σου. Δεν γνωρίζεις το γιατί. Μην γίνεις ποτέ κακός επειδή έχεις υποστεί την μεγαλύτερη κακία ή αδικία. Μην χάσεις τον εαυτό σου και την ανθρωπιά σου ποτέ.\nΔιατηρητέα Γερμανού απέναντι από το Ωδείο\n…design the lines of architecture in interwar era or during the eve of 20th century – να σχεδιάσει τις γραμμές της αρχιτεκτονικής του μεσοπολέμου και της αυγής του 20 αιώνα\nΔες τα κτίρια αυτά. Ποτέ δεν γνωρίζεις ποιοι τα έχτισαν και τι άνθρωποι ήσαν πραγματικά. Οι οικογένειες μπορεί να τα έχασαν ή να χάθηκαν. Δεν γνωρίζεις τι κρύβουν, τι πόνους, τι χαρές τι μυστικά… Τα κτίρια όμως έμειναν και είναι εκεί. Αυτή είναι η παράδοση. Ανέτρεξε σε αυτήν. Μπορεί να μην γνωρίζεις το πώς και το γιατί, έχεις όμως εμπρός την εικόνα και το δημιούργημα. Στηρίξου σε αυτό και προχώρησε. Μην το υποτιμήσεις.\nΤα καμπύλα μάρμαρα της αρχαίας τραγωδίας ή κωμωδίας\n…experience the ancient tragedies of Aeschylus and comedies of Aristophanes – να βιώσει τις αρχαίες τραγωδίες του Αισχύλου και τις κωμωδίες του Αριστοφάνη\nΤώρα γίνε πρωταγωνιστής της ζωής σου! Πρόσεξε πόσο όμορφα κυλάει το νερό γύρω από τα μάρμαρα. Δες πόσο γλυκιά καμπυλότητα έχουν. Όχι γωνίες, όχι εντάσεις. Και το νερό ρέει… Αυτό είναι το θέατρο της ζωής σου. Εσύ είσαι το κέντρο του κόσμου. Το θέατρο αυτό έγινε για εσένα και μόνον εσένα. Μην καθίσεις στις κερκίδες σαν θεατής, αλλά πρωταγωνίστησε.\nΚαι μην ξεχνάς. Χωρίς την τέχνη και την καλαισθησία ακόμα και το πιο χρήσιμο δεν θα έχει την μεγαλύτερη αξία. Απόλαυσέ το… Ζήσε το. Είναι το δικό σου θέατρο, η δική σου ζωή…\n…shining as a lighthouse through the ages – λάμποντας σαν ένας φάρος δια μέσου των αιώνων\nΛάμψε! Εξέπεμψε φως! Γίνε το κέντρο του κόσμου και φώτισε. Τίποτα άλλο!\nΚορυφογραμμή από Υψηλά Αλώνια\n…watch the skyline of the modern world – να παρατηρήσει την κορυφογραμμή του σύγχρονου κόσμου\nΔες την κορυφογραμμή των κτιρίων. Την νύχτα τις καταλαβαίνεις καλύτερα. Ή μάλλον την ώρα πριν πέσει το σκοτάδι. Στις μεταβατικές περιόδους έχεις την καλύτερη αντίληψη των πραγμάτων. Λίγο πριν την αυγή, λίγο πριν το σκοτάδι της νύχτας. Τότε βλέπεις καθαρά, όταν δεν βλέπεις καλά!\nΆνοδος ή Κάθοδος;\nΒλέπεις την σκάλα. Δεν έχει σημασία εάν την ανεβαίνεις ή την κατεβαίνεις. Σημασία έχει μόνο ο στόχος σου. Όχι η φορά. Εάν θέλεις να ανέβεις λάβε δύναμη και προχώρα! Εάν θέλεις να την κατέβεις πρόσεξε μην σκοντάψεις και κυλήσεις.\nΚαι το πιο σπουδαίο. Εάν έβλεπες το πιο αγαπημένο σου πρόσωπο να κινδυνεύει στις σκάλες τι θα έκανες;\nΔεν θα γύριζες τον κόσμο ανάποδα; Και τότε το πάνω θα ήταν κάτω και το κάτω θα ήταν πάνω.\nΤΙ ΣΕ ΕΜΠΟΔΙΖΕΙ ΛΟΙΠΟΝ ΝΑ ΑΝΑΤΡΕΨΕΙΣ ΤΟΝ ΚΟΣΜΟ;\nΚτίρια υπό βροχή…\nΠερπατώ τώρα μέσα στη βροχή και σκέπτομαι… συγκλονισμένος:\nΔεν μπορείς να αλλάξεις το παρελθόν… Μπορείς όμως να αλλάξεις τις προθέσεις, οι οποίες συνόδευαν τις πράξεις του παρελθόντος και να δώσεις νέο νόημα σε αυτές. Η βροχή είναι πάντα εκεί και θα υπάρχει… Οι σκέψεις όμως θα είναι διαφορετικές…\nΤα κτίσματα και ό,τι επισκεπτόμασταν ήταν εκεί, αλλά είχαν κτιστεί με κάποιο άλλο σκεπτικό. Ένα άλλο νόημα στο παρελθόν…\nΑλλά έχω ακόμα μία απορία:\nΠοια είναι τελικά η απάντηση στο αρχικό ερώτημα;\nΠώς μπορείς να αλλάξεις το παρελθόν σου;\nΓιατί το τελευταίο σημείο ήταν οι σκάλες και όχι ο φάρος ή κάποιο άλλο σημείο;\nΔεν χρειάζεται να γυρίσεις πίσω στον χρόνο. Η σοφία δεν κρύβεται στο παρελθόν, αλλά στο μέλλον και δημιουργείται τώρα.\nΤο παρελθόν αλλάζει όταν δημιουργείται ένα μέλλον στο οποίο δεν θα χρειαστεί να γυρίσεις πίσω για να το επιδιορθώσεις…\nΤώρα κατάλαβα! Και η σοφή απάντηση στο ερώτημα και ο θησαυρός του χάρτη:\nΤΟ ΠΑΡΕΛΘΟΝ ΣΟΥ ΑΛΛΑΖΕΙ ΟΤΑΝ ΑΛΛΑΖΕΙΣ Ε Σ Υ !!!\nΤο παρόν καλλιτεχνικό ντοκυμανταίρ αποτελεί πνευματική ιδιοκτησία και έργο αποκλειστικά του Τεύκρου Επ. Σακελλαρόπουλου. Έχει κινηματογραφηθεί με ερασιτεχνική φορητή κάμερα και απηχεί καθαρά και μόνον τις προσωπικές του απόψεις και την προσωπική του ματιά.\nΗ Πάτρα είναι γεμάτη από ενδιαφέροντα στοιχεία. Στην ταινία παρουσιάζεται μία τυχαία επιλογή.\nΑνακαλύψτε τα και αλλάξτε το παρελθόν σας!\nΤο έργο προσφέρεται στην πόλη της Πάτρας στην οποία ζει και εργάζεται ο δημιουργός του με όλη του την αγάπη ως ελάχιστη ένδειξη ευγνωμοσύνης για την τύχη του να είναι κάτοικός της πόλης στην οποία παρεμπιπτόντως ΔΕΝ γεννήθηκε.\nΔεν επιτρέπεται σε καμία περίπτωση η κατάτμησή του ή η οποιαδήποτε αλλοίωσή του. Απαγορεύεται αυστηρά οποιαδήποτε εμπορική ή κερδοσκοπική χρήση του. Μη τήρηση των ανωτέρω θα επιφέρει άμεσα νομικές κυρώσεις.\nΕπιτρέπεται η αναπαραγωγή του ως έχει.\nΜία εκδοχή του σε κινούμενες εικόνες παρουσιάζεται στο κανάλι μου στο YouTube στην διεύθυνση:\n© Teucris 2019\n(Die Slaven in Griechenland) Χθες με αφορμή την δημοσίευση του βιβλίου ετέθη το ερώτημα σχετικά με την προέλευση των Σλαβικών τοπωνυμίων στην […]\nΠροηγούμενο άρθρο Να Διαβάσεις…\nΕπόμενο άρθρο Δηλητηριώδη Πολιτικά και Κοινωνικά Σχόλια (02 Μαΐου 2019)


Ο άλλοτε κοψοχέρης έγινε «ψεκασμένος»... | Απόψεις | Η ΚΑΘΗΜΕΡΙΝΗ\nΟ άλλοτε κοψοχέρης έγινε «ψεκασμένος»...\nΑποφάσισα, λοιπόν, να ακολουθήσω και στην περίπτωση αυτή την ίδια τακτική. Ειλικρινά, δεν πιστεύω ότι όσοι αντέδρασαν βίαια ή απαξιωτικά στο γραπτό μου της προπερασμένης Κυριακής ανήκουν σε μια οργανωμένη ομάδα κλακαδόρων του ΣΥΡΙΖΑ. Ούτε ότι έχουν (τουλάχιστον στην πλειονότητά τους) ιδιοτελή κίνητρα, παραμένοντας ψηφοφόροι του ΣΥΡΙΖΑ. Το ίδιο, άλλωστε, πιστεύω και για όσους υιοθέτησαν απροβλημάτιστα και καθ’ ολοκληρίαν τη θεωρία περί διαβρωμένων και ανεύθυνων ψηφοφόρων. Δεν σας κρύβω πως στον σκεπτικισμό μου αυτόν συνέβαλε και μια «είδηση» της εβδομάδας, η οποία πραγματικά με εξέπληξε. Σύμφωνα, λοιπόν, με δημοσκόπηση, σε ποσοστό 33,3% οι συνέλληνες πιστεύουν ότι είναι θύματα ενός δόλιου και ψυχότροπου αεροψεκασμού. Σ’ αυτόν αποδίδουν τον... εθισμό τους στα μνημόνια, την καταστολή των εύλογων αντιδράσεών τους, την παχυλή μοιρολατρία τους και (για να θυμηθούμε τον τίτλο μου της προπερασμένης Κυριακής) τον μαζοχισμό του 16% των ψηφοφόρων. Ομως, για να μη μονοκομματικοποιήσουμε το φαινόμενο, πρέπει να προσθέσουμε ότι κατά τη δημοσκόπηση προηγούνται μεν οι ψηφοφόροι του ΣΥΡΙΖΑ, που δηλώνουν ψεκασμένοι, σε ποσοστό 19,2%, ακολουθούν, όμως, οι χρυσαυγίτες με 15,3% και έπονται με το διόλου ευκαταφρόνητο 10,6% οι νεοδημοκράτες.\nΑλήθεια, πού μπορεί να οφείλεται αυτή η ιδιαιτερότητα του «ψεκασμένου» Ελληνα πολίτη, που μας κάνει παγκοσμίως καταγέλαστους; Χωρίς αμφιβολία, ο «ψεκασμένος» συμπατριώτης μας δεν υποδηλώνει μόνον αφέλεια, αμάθεια και ενδοτισμό στην παραπληροφόρηση. Στο μέτρο που ισχύουν και τα «αίτια» αυτά, ο βαρύτερος καταλογισμός πρέπει να στραφεί κατά των ΜΜΕ και φυσικά των δημοσιογράφων, που για λόγους εντυπωσιοθηρίας πρόβαλαν ή και υιοθέτησαν τέτοιες γελοίες θεωρίες. Ωστόσο ο «ψεκασμένος» πολίτης, κατά τη γνώμη μου, δηλώνει και κάτι το σοβαρότερο. Την ανευθυνότητα και την εξαίρεσή του απ’ όλα τα δεινά που μαστίζουν σήμερα τη χώρα μας. Αυτό δε το «λαϊκό άλλοθι» καλλιεργήθηκε και δυστυχώς αναγνωρίσθηκε απ’ όλα τα πολιτικά μας κόμματα. Αντί μιας επιβεβλημένης αυτοκριτικής, για την κατάντια στην οποία, από κοινού, οδήγησαν τη χώρα, εξακολουθούν να διαμάχονται και να αλληλοεπιρρίπτουν τις ευθύνες για την κρίση. Δηλαδή, η πλειονότητα των ψηφοφόρων βολεύεται στο να καταψηφίζει τον έναν και υπερψηφίζει τον άλλο, σε μια αλληλουχία κυβερνητικών αποτυχιών, που διαιωνίζουν την εθνική μας παρακμή. Κοντολογίς, αντί ο ψηφοφόρος να αναλάβει τις ευθύνες του, ως κοψοχέρης, προτιμά να δηλώνει «ψεκασμένος»...


"Ο Νίκος είχε πεθάνει από..." - Σοκάρει μαρτυρία για το θάνατο του Σεργιανόπουλου - Retromania - Athens magazine\nΣοκάρει μια μαρτυρία για το θάνατο του Νίκου Σεργιανόπουλου. Τι είχε αναφέρει στο παρελθόν, ο καλός του φίλος και συνεργάτης, Αλέξανδρος Ρήγας;\nΔιαβάστε όσα είχε αναφέρει\n"Ο Νίκος πέθανε ουσιαστικά στα 16 του χρόνια, όταν συνειδητοποίησε πως η σεξουαλική ιδιαιτερότητά του θα αποτελεί πάντα κόκκινο πανί", είχε δηλώσει στο παρελθόν ο σκηνοθέτης, σεναριογράφος και ηθοποιός. Η μαρτυρία αυτή είναι σοκαριστική και δείχνει τα δύσκολα χρόνια, που επί της ουσίας πέρασε, ειδικά στην περίοδο, όπου θεωρείτο ζεν πρεμιέ της ελληνικής τηλεόρασης.\nΟ Νίκος γεννήθηκε στις 24 Σεπτεμβρίου 1952 -δείτε πόσο ετών θα ήταν σήμερα- στη Δράμα. Σπούδασε στο Κρατικό Θέατρο Βορείου Ελλάδος από όπου αποφοίτησε το 1979, και στη συνέχεια τον Οκτώβριο του ίδιου έτους ίδρυσε την Πειραματική Σκηνή της "Τέχνης" στη Θεσσαλονίκη μαζί με την Καρυοφυλλιά Καραμπέτη, την Έφη Σταμούλη, τον Χρήστο Αρνομάλλη και Διευθυντή τον Νικηφόρο Παπανδρέου.\nΔείτε βίντεο από τη συνέντευξη του Αλέξανδρου Ρήγα:


Νοσοκομείο «Λαϊκό»: Νέα εποχή για τη λειτουργία της Μονάδας Μεταμόσχευσης Νεφρού - Newsbomb\nΥΓΕΙΑ 17/05/2017 18:02\nΟ Πρόεδρος της Δημοκρατίας, Προκόπης Παυλόπουλος, θα εγκαινιάσει την Παρασκευή (19/05/2017) την ανακαινισμένη Πτέρυγα Μονάδας Μεταμόσχευσης Νεφρού και Χειρουργικής Νεφροπαθών στο Γενικό Νοσοκομείο Αθηνών «Λαϊκό».\nΗ τελετή εγκαινίων θα πραγματοποιηθεί χοροστατούντος του Αρχιεπισκόπου Αθηνών και πάσης Ελλάδος κ. Ιερώνυμου, παρουσία του αναπληρωτή υπουργού Υγείας, Παύλου Πολάκη, και μελών της πανεπιστημιακής κοινότητας.\nΗ ανακατασκευή της πτέρυγας χρηματοδοτήθηκε μέσω δωρεάς εκ μέρους του Ιδρύματος «Σταύρος Νιάρχος» και υλοποιήθηκε με τη συνδρομή του Πανελληνίου Συνδέσμου Νεφροπαθών. Ειδικότερα, με τη συμβολή της ηγεσίας του υπουργείου Υγείας πραγματοποιήθηκε η αγορά χειρουργικής τράπεζας, η οποία θα χρησιμοποιηθεί αποκλειστικά για τους σκοπούς του προγράμματος μεταμοσχεύσεων. Επιπλέον ενισχύεται η λειτουργία του ως άνω προγράμματος με την πρόσληψη εννέα νοσηλευτών διπλασιάζοντας άμεσα κατ’ αυτόν τον τρόπο τον αριθμό των πραγματοποιούμενων μεταμοσχεύσεων νεφρού ανά μήνα και μειώνοντας συνακόλουθα τον χρόνο αναμονής κατά το ήμισυ.\nΤο υπουργείο Υγείας επισημαίνει, επίσης, ότι η παρεχόμενη αναβάθμιση σε επίπεδο υποδομών, εξοπλισμού και ανθρώπινου δυναμικού θα επιτρέψει την άμεση ενίσχυση του προγράμματος μεταμοσχεύσεων του νοσοκομείου «Λαϊκό» με την έναρξη και επεμβάσεων μεταμόσχευσης ήπατος.\nΣαρανταοκτάωρη απεργία αποφάσισαν οι νοσοκομειακοί γιατροί


Όλοι μπορούν να γίνουν τα πάντα! - Πυγολαμπίδες στο κλουβί\n31 Ιανουαρίου 2014 , Βαρβάρα Δουμανίδου\nΠάντα γράφω στο τέλος του μήνα.. έτσι δεν μπορώ να μιλήσω για κάθε μήνα ξεχωριστά στην πραγματικότητα.. γιατί όταν γράφω, ο ένας βρίσκεται ήδη στο τέλος του και ο άλλος δεν έχει ακόμη ξεκινήσει.. μπορώ όμως να μιλήσω για τα ενδιάμεσα.. και για μένα πάντα το τέλος του Ιανουαρίου σήμαινε το ενδιάμεσο. Σήμαινε το τέλος του χειμώνα και την αρχή της άνοιξης! Ξέρω, έχουμε κι έναν Φεβρουάριο γεμάτο κρύα και χιόνια. Κι όμως. Κατά βάθος όλοι βγάζουμε ένα μικρό πράσινο φυλλαράκι τέλος Ιανουαρίου. Και περιμένουμε σιωπηλά να περάσει ο καιρός και να ανθίσουμε ξανά. Η άνοιξη είναι εκεί και μας περιμένει! Μέχρι να έρθει όμως και να ξεχυθούμε έξω, πρέπει κάπως να περάσουμε τις μέρες, τις ώρες και τα απογεύματα μας.. και πρέπει να παίξουμε φυσικά..\nΤα παιχνίδια με όλη την οικογένεια είναι τα πιο σημαντικά! Τίποτα πιο ουσιαστικό από μια μαμά κι έναν μπαμπά να παίζουν μαζί με τα παιδιά τους! Τα παιδιά πρέπει να νιώσουν πως τα καταλαβαίνουμε! Πως μπαίνουμε στον κόσμο τους! Στη δική τους πραγματικότητα! Για αυτό, αυτές τις μέρες σας προτείνω να απαρνηθείτε τη δική σας καθημερινότητα και να μπείτε με έναν μαγικό τρόπο στον αλλιώτικο, παράξενο, υπέροχο κόσμο των παιδιών! Και πως θα γίνει αυτό;; με το θεατρικό παιχνίδι φυσικά!\nΜαζευτείτε όλοι γύρω, γύρω στο σαλόνι ή όπου αλλού θέλετε και αφήστε τα παιδιά σας να σας γνωρίσουν τον κόσμο τους! Ακούστε τους! Γίνετε μαζί τους βασίλισσες, βασιλιάδες, ξωτικά, νεράϊδες, μάγοι και λίμνες και ποτάμια και καράβια και πειρατές και ανακαλύψτε θησαυρούς και μαγειρέψτε μαγικά φίλτρα και φτιάξτε δικά σας παραμύθια!\nΗ αρχή του θεατρικού παιχνιδιού είναι πως όλοι μπορούν να γίνουν τα πάντα! Αφήστε λοιπόν τις ντροπές και ψάξτε μέσα σας το παιδί που ήσαστε κάποτε! Χρησιμοποιήστε ρούχα μακιγιάζ καπέλα σεντόνια και αστείρευτη φαντασία και υποδυθείτε ρόλους!\nΓίνετε ηθοποιοί! Διαλέξτε με τα παιδιά σας ένα παραμύθι ή μια ιστορία και αλλάξτε τους το τέλος! Παίξτε τους ρόλους της ιστορίας είτε εσείς είτε με τις κούκλες τους!\nΓίνετε μουσικοί! Τραγουδήστε! Φτιάξτε δικά σας συγκροτήματα και παίξτε σε συναυλίες και κονσέρτα όπως θέλετε εσείς! Δοκιμάστε να παίξετε φανταστικά, όλα τα μουσικά όργανα! Γίνετε κλασσικοί πιανίστες και ροκ τραγουδιστές και ρομαντικοί βιολονίστες.\nΓίνετε μάγοι! Μαγειρέψτε στη κουζίνα σας τα μαγικά φίλτρα με υλικά που θα ονομάσετε εσείς με διάφορα παράξενα ονόματα! Δοκιμάστε αυτό που φτιάξατε και μεταμορφωθείτε σε ότι θέλετε!\nΓίνετε πειρατές! Φτιάξτε μαγικούς χάρτες με παράξενες χώρες και νησιά και δημιουργήστε ένα κυνήγι θησαυρού μέσα στο σπίτι! Κρύψτε χαρτάκια με διάφορα σύμβολα και ανακαλύψτε τον δρόμο που θα σας οδηγήσει στον θησαυρό!\nΤα παιδιά θα περάσουν καταπληκτικά αυτό είναι σίγουρο! Αλλά το πιο σημαντικό είναι πως εσείς θα περάσετε καλύτερα!\nΓιατί ευτυχισμένοι γονείς σημαίνει ευτυχισμένα παιδιά!\nΓενέθλια και Παιδικό πάρτι: όταν η Ολυμπία έγινε τέσσερα!


Αυτή τη φορά ανέβηκε στην κορυφή ο Κιντσεγκασβίλι - Ολυμπιακοί Αγώνες - SPORT 24\nΑυτή τη φορά ανέβηκε στην κορυφή ο Κιντσεγκασβίλι\nΕπιμέλεια: Κώστας Χολίδης Δημοσίευση: 19 Αυγ. 2016 23:05\nΤο χρυσό μετάλλιο στη κατηγορία των 57 κιλών του Ολυμπιακού τουρνουά ελευθέρας πάλης ανδρών κατέκτησε ο Γεωργιανός, Βλάντιμιρ Κιντσεγκασβίλι.\nΜια θέση υψηλότερα σε σχέση με το Λονδίνο, βρέθηκε ο Βλάντιμερ Κιντσεγκασβίλι στο Ρίο. Ο Γεωργιανός παλαιστής, στον τελικό της κατηγορίας των 57 κιλών του Ολυμπιακού τουρνουά ελευθέρας πάλης ανδρών, επικράτησε 4-3 του Ιάπωνα Ρέι Χιγκούτσι και πανηγύρισε την κατάκτηση του χρυσού μεταλλίου.\nΤην τρίτη θέση πήραν ο Ιρανός Ραχιμί και ο Αζέρος Αλίγιεφ με ισάριθμες πτώσεις επί των Ροντρίγκεζ (Κούβα) και Ντουμπρόφ (Βουλγαρία).\nΧρυσό με ισοπαλία ο Γιαζντανιτσαράτι


Live Action News 7 - Comicdom\nΟρέστης Καρέλης\tMay 28th, 2017 23:03 CategoriesMovies, Newsroom, TV, TV & Film\nTags (show all) ABC, Amber Heard, Ant-Man, Anya Taylor-Joy, Aquaman, Arrow, Black Cat, Captain Marvel, DC Extended Universe, Deadpool, Doug Liman, Flash, Fox, FX, Gina Prince-Bythewood, Green Arrow, Guillermo Del Toro, Henry Zaga, iZombie, Jack Kesy, Josh Boone, Joss Whedon, Justice League, Legion, Lucifer, Maisie Williams, Marvel Cinematic Universe, Marvel Studios, NBC, New Mutants, Riverdale, Rosario Dawson, S.H.I.E.L.D., Silver Sable, Supergirl, The CW, The Gifted, The Walking Dead, Warner Bros, X-Men, Zack Snyder\nΠολυάριθμες οι εξελίξεις όσον αφορά τα adaptations αγαπημένων comics στη μεγάλη και τη μικρή οθόνη. Ας ξεκινήσουμε από τη μικρή.\nΚυκλοφόρησε το teaser trailer του spin-off της τηλεοπτικής σειράς THE WALKING DEAD, FEAR THE WALKING DEAD, το οποίο μπορείτε να παρακολουθήσετε εδώ. Ο νέος κύκλος αρχίζει στις 4 Ιουνίου.\nΑνακοινώθηκαν από τα τηλεοπτικά κανάλια των ΗΠΑ ποιες σειρές κόβονται και ποιες συνεχίζονται. Όσον αφορά τα comic adaptations, στο ABC συνεχίζεται το MARVEL’S AGENTS OF S.H.I.E.L.D., το Fox/FX συνεχίζει το GOTHAM, το LUCIFER και το LEGION, το NBC ακύρωσε το POWERLESS και το CW ανανέωσε όλες τις υπερηρωικές, ARROW, THE FLASH, SUPERGIRL, DC’S LEGENDS OF TOMORROW, καθώς και τα IZOMBIE και RIVERDALE.\nΑς περάσουμε στα νέα της μεγάλης οθόνης και συγκεκριμένα στη DC, όπου η οικογενειακή τραγωδία που χτύπησε τον Zack Snyder τον έκανε να αποχωρήσει από την παραγωγή του JUSTICE LEAGUE, δίνοντας τη σκυτάλη στον Joss Whedon προκειμένου να ολοκληρώσει την ταινία. Μαζί αποχωρεί και η γυναίκα του Snyder, Deborah, που ήταν παραγωγός της ταινίας.\nΟ Doug Liman αποχώρησε και αυτός, μετά τον Guillermo Del Toro, από τη θέση του σκηνοθέτη του adaptation του JUSTICE LEAGUE DARK, DARK UNIVERSE. Ενώ η Warner Bros είναι πιθανό να μετονομάσει την ταινία, καθώς DARK UNIVERSE θα λέγεται το κινηματογραφικό σύμπαν της Universal, με τα τέρατα κλασικών ταινιών τρόμου.\nTo AQUAMAN συνεχίζει κανονικά την παραγωγή και βγήκαν στη δημοσιότητα φωτογραφίες από το set, όπως η Amber Heard, ως Mera.\nΣυνεχίζοντας με τα της Marvel, η Rosario Dawson, γνωστή από το SIN CITY καθώς και από τον ρόλο της Claire Temple στις σειρές των DEFENDERS της Marvel στο Netflix, θα υποδυθεί την Dr. Cecilia Reyes στο NEW MUTANTS. Επίσης, ο Henry Zaga (13 REASONS WHY), θα υποδυθεί τον Sunspot (που τον είχαμε δει στο X-MEN: DAYS OF FUTURE PAST, υποδυόμενο από τον Adan Canto), ενώ θα είναι ο ένας από τους GIFTED, ως Eclipse. Οι Mutants που έχουν ήδη γίνει casted είναι οι Wolfsbane υποδυόμενη από την Maisie Williams (GAME OF THRONES) και Magic, υποδυόμενη από την Anya Taylor-Joy (SPLIT). Ο σκηνοθέτης, Josh Boone, δήλωσε πρόσφατα πως θα είναι μία ταινία τρόμου, με PG 13, δοκιμάζοντας μία νέα κατεύθυνση, δίχως στολές και υπερ-κακούς, με πηγή έμπνευσης το κλασικό storyline της σειράς NEW MUTANTS, “The Demon Bear Saga”. Η ταινία αναμένεται στις σκοτεινές αίθουσες μες στο 2018.\nΤο spin-off του Spider-Man, SILVER AND BLACK, με πρωταγωνίστριες τις Black Cat και Silver Sable, απέκτησε σκηνοθέτη. Πρόκειται για την Gina Prince-Bythewood, η οποία θα είναι και η πρώτη “έγχρωμη” γυναίκα σκηνοθέτης ταινίας με υπερήρωες. Η ταινία δεν θα λαμβάνει χώρα στο MCU και τα γυρίσματα θα ξεκινήσουν το φθινόπωρο.\nΟ Jack Kesy (THE STRAIN, BAYWATCH) θα υποδυθεί έναν βασικό villain του DEADPOOL 2. Φημολογείται πως θα είναι ο Black Tom Cassidy, που είχε κάνει ντεμπούτο στο UNCANNY X-MEN #101 το 1976.\nΤέλος, ο κβαντικός φυσικός και σύμβουλος της Marvel για το ANT-MAN, Dr. Spiros Michalakis, δήλωσε σε συνέντευξή του στο inverse.com πως o Ant-Man είναι ο ισχυρότερος υπερήρωας του σύμπαντος και θα διέλυε ακόμη και τον Superman, ενώ υποστήριξε πως το κβαντικό σύμπαν που εισήχθηκε στο ANT-MAN θα αλλάξει τα πάντα στο MCU, μετά το 2019, καθώς και ότι θα έχει άμεση σχέση με το νέο origin της Captain Marvel, δίνοντας μία καλύτερη κατανόηση σχετικά με αυτό.